HOITA KIMAJ KO JI 
JEANT 


Ta kumkajir 


1 Lo yaboodat nu Ta ndi nò, Ta 
i nat ki Lubah, Ta i Lubah tò. 
2 Ta inón ndi nò, lo yaboodat nu, i nat 
ki Lubah. ° Kitakula la Lubah ra'n 
nyag tubè yé. Kam nyagt in Lubah 
radi yé, ra nya mad kira kikanja al. 
“Kam Tat inòn kumkajir i tit, kum- 
kajirinòn i kunj ki unj dò dégt. “Kunj 
inón ndi unj kam tilt, na til ta toga al. 

6 Lubah la dé lon kokiront, tóa i 
Jean. ” Dé inòn ré kad i ngèmanaj; 
ma naj dò kunjt kitòkad dég tubè 
adin rota kitakuln. “In kibé kidón i 
kunj inòn al, na ré kitòkad el dég ta dò 
kunjt. 

9 Kunj inten la i kunj kirota yé, ad i 
kunj in ré döningt nè, ndi unj dé kirei. 
10 Ta inön ndi dòningt. Lubah ra 
déning kitakula; titbè ka a nè, dég 
ki dóningt gerina al. + Ré dóningt lon 
ki koss dòn, na dég loa hóna kirodit al. 
12 Na dég madg höna kirodit, adin 
rota töa tò yé; kitö inten ad'di tog ki 
inn nè ngan Lubah. * Inginón inn ki 
kooj kitakul moss al ké kitakul ndig 
lo daņro dé, ké kitakul ndig lo dé, 
na inn ki kooj kitakul Lubah tan. 

14 Ta inòn tel danro dé, hò londi 
rojit, jin tò Jo maj loa kitoitoi ad i 
maj kitoitoi lo Ngwon kikal kirabè 
ki ré kokiro Bobt. Rooss ki kamken ki 
rota tò. 

15 Jean rá ma naj, rá ko, an: «Inrán 
la i dé'n m'el ta loa yé, wan; dé*n ndi 
ré gomt yé, i kibo toim kitó i nó mari 
ketté nó koojmt.» 


16 Kitò jinn tubè ki ngah majkur 
kokam kamkent loa kingain, ad maj 
urji kidòtdòt. !? Lubah ad “Mberki- 
nda kitakul Moise, na kamken ki rota 
rén kitakul Jésus Christ. 1% Dé mad ki 
o Lubah ki kumn nja kira goto. 
Ngwon kikal kirabè in to kad Bobt, 
in la ad dég gerina yé. 


Ta lo Jean ngèra baptème 
(O Matthieu 3:1-12, Marc 1:1-8, 
Luc 3:1-18) 

19 Najkima in Jean ma laten. Juifg 
ki bébo Jérusalem lan ngéjamosskad- 
karig ki “Léviag madg kad ndijèna 
ké in nó a? ? Jean ma naj. Maj ta al, 
tó tant an; nin Christ al.  Dég inón 
ndijèna annan: «Ké titbain a? In “Elie 
a» Jean tur an: «Min Eli al» Ndijèna 
annan: «In “ngèkelta ki ta Lubaht 
inón a?» Jean tur an: «A'ab 22 Ndijèna 
annan: «lf nò a? kitòkad ki tel j'el 
ingin lajin. I kun roi ri a *El an: 
«Min titbè: 

“ndi dé ki ngèko kam kort, 

iran go rob ad Brabé ad ra kiring 

seou!”».. 
tit in han ngèkelta ki ta Lubaht Esaie 
el'n. ““Pharisig la lan dég inón yé. 
25 Ndijèna annan: «Inla in Christ al, ké 
Elie, ké Ngèkelta ki ta Lubaht inòn 
al a nè, kitöri i rá ran dég baptême 
é» 26 Jean turdi an: «Min ta, mra 


1:6 Mat 3:1; Marc 1:4; Luc 3:1-2 
1:21 Deut 18:15, 18; Mal4:5 
1:23 Es 40:3 

m'ra dég baptème kam mant, na dé 
mad ra dansit nè in i gerina al. 
27 Inrán i ngèré gomt, na min m'ass 
kad m'tut killa sanja loa al» 

28 Nyag inòn ran nya Béthaniet, gid 
bah Jourdaint, lo in Jean ra ra dég 
baptème. 


Ta lo Ngwon bat lo Lubah 


29 Loti go't Jean o Jésus a ré kidòat, 
el an: «On Ngwon bat lo Lubah in rá 
un majal lo dég ki dòningt nè kò! 
30 Inran i dé'n m'el ta loa ketté man; 
“ngèré gomt bo toim kitó i nò ketté nó 
koojmt.” t Min ta, m'gera al, na 
m'ré mra mra dég baptéme kam 
mant kitòkad tên sia hoi kiro 
“Israélagt yé.» “Jean ma naj, an: 
«M'o Ndil riss koki don dòrant tit der 
bè, ndi kidòat. “ M'gera al baitò; 
na Lubah in lam kad m'ra dég baptème 
yé, in la elm an; dé'n m'a m'o Ndil riss, 
ndi kidóat la, i in la ndi ra dég 
baptème kam Ndil kikunjrangt yé. 
32 Min mo, mma naj tò, inòn i 
Ngwon Lubah.» 


Ngéndoog kidassa lo Jésus 


35 Loti go't Jean ra loatinòn baitò 
nat ki “ngéndoog lon jo yé. “0 
Jésus a toi, el an: «On Ngwon bat lo 
Lubahb 2? Ngéndoog kijo inón on rá 
el ta inón, ad ndulon go Jésus. 38 Jésus 
mbel kigog, o'di a ndulon gon, na 
ndijèdi an: «I sahn ri a?» Elina annan: 
«Rabbi (ad i Ngèndoo-dég), i ndi rah 
a» “Jésus eldi an: «I rén onb Taa 
nè, aouin, on londia; ndint sia nat 
mban lo ndö. I dökàd lokisolé. 

40 Kikira ku kijo'gt inòn ingin on 
dò ta lo Jean na ndulon go Jésus tò yé, 
tóa i André ngwonkon Simon Pierre. 
4l Dassabang André ngah ngwonkonn 
Simon, na ela an: «Ki ngah “Messie 
(ad i Christ)» *Ré sia ro Jésust. 
Jésus oa, na el an: «In Simon ngwon 
Jean; a kuniin Céphas (ad i mbal.) 


Jésus kun Philippe ki Nathanaél 


43 Loti go't Jésus ndig ki n'aou 
dóning Galilée. Ngah Philippe, ela an: 
«l ndulo gomb *Bé lo Philippe i 


Jean 1:27-2:8 


Bethsaida, i bé lo André ki Pierre tò. 
45 Philippe ngah Nathanaèl, ela an: 
«Jin ki ngah dé'n Moise el ta loa kam 
Mberkindat, i dé'n ngékelta ki ta 
Lubaht ndangin ta loa tò. Dé inón 
i Jésus ki Nazareth, i ngwon Joseph. 
4 Nathanaél ela an: «Nya mad kimaj 
ra tog té kokam bêt ki Nazareth €? 
Philippe ela an: «I ré o!b 

47 Jésus o Nathanaèl a ré kidònt, el 
ta loa, an: «On Israéla kirota in gool 
goto kamath * Nathanaèl ndijèa an: 
« germ ko rah a» Jésus tur an: 
«Kétté, lon Philippe kunin al baitò, 
lon ndi ndil kag mbaiboodt la, m'o'i 
yé.» 4 Nathanaél tura an: «Rabbi, in 
la i Ngwon Lubah, in la in Ngar lo 
Israélag tò yé.» 5 Jésus tura an: «Kitó 
kel ki weli man, m”o'i lon i ndi ndil 
kag mbaiboodt la, adin rota wa? A o 
nyag kibo toin inginòn» “Ela tò 
an: «Rota rota la mndi m'elsi yé; a 
on dòran té rà tag, “malaikag lo 
Lubah tò ndi alint ndi rissin kidò 
Ngwon-dét.» 


Jésus aou lo murngaut kam bè't 
ki Cana 


9 Dó ndòt kikonmita dég ran 
murngau kam bé't ki Cana kam 
déning Galiléet. Kon Jésus i tit nò. 
2 Kunin Jésus tó ki “ngéndoog loa ki 
aouin lo murngaut. *Lon *kassndu 
du yé, kon Jésus ela an: «Kassndu lodi 
goto» “Jésus ela an: «Dékiden, ot 
kelm nya'n ass kad m'ra! Kaglo lom 
ass al baitò.» * Kon Jésus el ngan ngé- 
rakilla an: «Ké nya ri'n a elsi ta a nè, 
iranb 

6 Juifg aouin ki nyabelbég dò kar ro 
dò nya kiyert, kitò inten jo-mbalg ki 
nda man mehen inn lo't inón, jo kirei 
ass kun litre dòjijo ké litre bu kidòjo 
kamt. 7” Jésus el ngan ngékillag, an: 
«Maj kad roossin jo'g indin ki manb 
Roossin, ton man kitit mban ad ndi 
tadi njirir. “Jésus eldi an: «Odin 
tajigla! unin kiro biradó murngaut 


1:51 Ya 28:12 


Jean 2:9-3:13 


nòb "Unin man aouin nè roat. 
Lon biradó murngau od man in tel 
kassndu tant yé, ger lo in ngahnt 
al; na ngan ngérakillag ingin odin man 
yé gerin bet; biradò murngau kun ngè- 
ta dékiden kij kiront, ela an: «Dé 
kirei a nda kassndu kimaj la ketté; 
ad lon dég ainin ngain woi, kamla ut 
go ki kassndu kimaj kari yé, na i 
ngonm kassndu kimaj mban tajigla.» 

11 Inten i nyakoj kidassa in Jésus 
ra; kam bé't ki Cana kam dòning 
Galiléet la ra't yé. Té ki tog lon 
kitiga; ngéndoog loa tò adina rota. 

12 Go nyat inòn, Jésus aou bé't ki 
Capernaiim, in ki konn ki ngankonn 
ki ngéndoog lon; ndint nu ran ndò 
ngainal. 


Jésus aou kam kuj ndub Lubabt 


(O Matthieu 21:12-13, Marc 11:15-17, 
Luc 19:45-46) 


13 Kaglo fête Pâque lo Juifg i 
nderbè, ad Jésus aou bébo Jérusalem. 
14 Ngah ngéndugo mang'g ki batg ki 
derg kó kam kuj ndub Lubaht, ngah 
ngémbelnar ndint tò. 15 Jésus nda 
killa ndeht, tubadi'n tubè kuj ndub 
Lubaht kò ki batg ki mang'g tu; tinda 
nar lo ngémbelnarg tin kò; toss tableg 
lodi tila; !éel ngéndugo derg kò an: 
«Oin nyag indin nèbè kò! Ot telin kuj 
lo Bobm kuj ra gatth * Kam ngé- 
ndoog loa ga dò tat inten kindang 
kam Maktubt: «Ni kitò kuj loi ndi 
tolm sokir.» 

18 Juifg ndijèna annan: «Nyakoj ki 
ri a ojji kitòkad ki ger'n i aou ki tog 
ra'n nyag inten a% 19 Jésus turdi an: 
41 tòn kuj ndub Lubah inran kò, na 
kam ndòt kimita tò m'a m'ra gog.» 
2 Juifg elina annan: «Bè wa? Bal 
dòs6 gidaimehen han ran nè kuj ndub 
Lubah inrán, la iñ tan a ra gog kam 
ndòt kimita a?» 

21 Na kuj ndub Lubah in Jésus el ta 
loa yé, i danron. ? Kitò inten, lon 
Jésus bai ku ngékwoit yé, kam ngé- 
ndoog loa ga dò tat inten in Jésus el, 
ad adin rota ta kindang kam Maktubt 
ki ta'n Jésus el nò tò. 

Jésus ger dég tubè 


23 Lon Jésus ndi bébo Jérusalem 
kaglo féte Páque't yé, dég ngainbè 
on nyakojg inn ndi ra ad adin rota tòa. 
24 Na Jésus kidòn ger dég tube, kito 
inten tan kamdi al. ?25Gé kad dé 
mad ma naj dò dét al, kitò in kibé 
kidòn ger nya'n ndi kam dét bet. 


Ta lo Jésus ki Nicodème 


Na dé mad ndi nò ku Pharisigt, 

t6a 1 Nicodème, i kikira ku mbai- 
bégt lo Juifg. ? Dé inòn ré ro Jésust 
ndò, ela an: «Rabbi, jin ki ger in 
ngèndoo-dég ki ré kokiro Lubaht, kitò 
dé ki ra tog ra nyakojg inn i nci ra nò 
goto, na Lubah i nat sia tan.» 2 Jésus 
tur an: «Rota rota la m'ndi meli 
yé, inla a oojin dé koki don al a nè, ra 
tog ko *konbé lo Lubah al» * Nico- 
deme ela an: «Titbain a ran tog 
koojin dé lon tel ngahtog woi a? Ra 
tog tel kand kam konnot gog kad ooja 
nja jo o?» ? Jésus tur an: «Rota rota 
la m'ndi m'ndi m'eli yé; inla aoojin dé 
kokam mant ki Ndil al a nè, ra tog 
kand kam konbét lo Lubah al. 6 Nya 
ki danro dé ooja i danro, nya ki Ndil 
oojai ndil.? Otkad ta ki m'eli nò yai ! 
Kari na a oojsin koki don ! $ Nel ndi 
la ki lo't in ndig, i o kaah tò, na i ger 
lo in ré*t al, ké lo in ndi aout. Ki rob 
kititbè la dé kirei'n ooj'n kooj kikij 
kokam Ndilt yé.» ° Nicodème ndijèa 
an: «Titbainnyagintenarantograa ?» 
10 Jésus tur an: «In ki ngèndoo-dég 
dan Israélagt yé la i ger nyag inten 
al yo ? !! Rota rota la m'ndi m'eli yé; 
ki ndi ki j'el ta nya'n ki ger, ki ndi 
ki ma naj dö. nyat in ki jo; na i tan 
najkima loji al.  Inla m'elsi ta nyag 
ki dóningt, na adin rota al a nè; 
titbain a adin rota lon m'elsi ta nyag 
ki dórant a ? 1% Dé mad ki aou don 


ju 

dòrant goto, na *Ngwon-dé'n riss koki 
don dórant yé tan.» 

14 Tit in han Moise un'n li kidon 
kam kort yé, titbè tò kari na a unin nè 
Ngwon-dé kidon ho yé; ** kitòkad dé 
kire'n ndi ada rota a nè ndi'n ki 
kumkajir kimban kinòt. 16 Kitò 
Lubah tar dég ki dóningt nè, mban ad 
Ngwon'n kikal kirabè, kitòkad dé 
kirei'n ndi ada rota a nè, ki nuj kò al, 
na ki ndi ki kumkajir kimban kinònt. 
17 Kitó Lubah la Ngwon'n ki dóningt 
kad ki n'gang'n ta dò dégt ki dóningt 
nè al, na kad dég ki dóningt nè ajin 
kitakula. 

Li ki ga dò kagt. 


18 Dé'n ndi ada rota a nè, Lubah 
ndi gang ta döat al bat; na dé'n ndi 
ada rota al a nè, Lubah gang ta dóat 
woi kitò ad rota tò Ngwon Lubah 
kikal kirabè al. '!? Takigang laten: 
kunj ré dòningt nè, na dég ndigin til 
toi kunj kitò killaradi i kimajal. 
2 Kitó dé kirei'n hö ra majal a nè, 
mbat kunj, ndi ré ro kunjt al tó, na 
béta kunj kija killaran'g kitiga. 2 Na 


Jean 3:14-3:36 


dé'n ndi ra go rotat a nè, ndi ré ro 
kunjt kitòkad kunj té ki killaran'g 
kitiga ad on. Titbè la dég a gerin nè 
maj dé inón ra killa lon tubè kigo lo 
Lubaht. 


Ta lo Jésus ki Jean ngèra baptème 


22 Go nyagt inten, Jésus aou dòning 
Judée nat ki ngéndoog lon. Ndit nu 
sédi, rá ra dég baptême. “2 Jean tó rá 
ra dég baptème lo't mad ki tóa i 
Ainon, i nderbè ki Salim, kitó man i 
ngain tit nu. Dég aouin roat ad radi 
baptême. **Lan Jean dangait al 
baitò. 

25 Na ngéndoog lo Jean majin'na ta 
ki Juif mad dò kar ro dò nya kiyert. 
28 Ta a nè, aouin ro Jeant, elina annan: 
«Rabbi, dé'n i ndi sia mari gid bah 
Jourdaint ad i dé'n i maa naj yé, o! 
dé inòn ndi ra dég baptème, na dég 
tubè ndi aouin roat tò.» 2? Jean tur an: 
«Dé ra tog ta nya mad al, na Lubah 
ada tan. “Inn kibég kidòsi inn ngé- 
mamnaj, m'an; min Christ al, na 
Lubah lam ketté nòat ta la. ?? Ngèra 
lo ta dékiden kij la i dé ki ngèdékiden, 
na nam dé'n ta dékiden kij ra kadat, ra 
o dò ta loa yé, ra ronel dò ko't in o 
dò ndi-ta dé'n ta dékiden kij. Ronel 
kikassnatap inón tò yé i lom. “In 
ta, kari na a tel dé kibo kikettéketté, 
na min ta, kari na m'a min dé kidu.» 


Jésus Christ i ngèré koki don dórant 


31 Ngèré koki don i don dò nyagt 
tubè, ngèré koki dóningt i lo dóning, 
ndi el ta dò nyagt ki dóningt tò. 
Ngèré koki don i don dò nyagt tube, 
32 ndi ma naj dò nyagt inn o ki kumn 
ki dò nyagt inn o dò ki mbin, na dé 
ki ta najkima loa goto. “ Dé'n ta 
najkima loa a nè, so go't Lubah i 
ngèrota. “4 Ngèkila in Lubah laa, tag 
lo Lubah la ndi el yé, kitò Lubah ndi 
ada Ndil ki lo kojt al. 22 Bob ndi tar 
Ngwon, la nyag tube jiat tò. * Dé'n 


3:14 Nom 21:9 

3:24 Mat 14:3; Marc 6:17; Luc 3:19-20 
3:28 Jean 1:20 

3:35 Mat 11:27; Luc 10:22 


Jean 4:1-4:34 


ndi ad rota Ngwon a nè, ndi ki 
kumkajir kimban kinónt, na dé'n tel 
ron go tat lo Ngwon al a nè, a o 
kumkajir al; na wong lo Lubah ndi 
kidòat. 


Ta lo Jésus ki dékiden ki Samarie 


4. Pharisig on hoi Jésus ndi ad dég 
telin ngéndoog lon, ndi radi 
baptème tò mban toi Jean. (? Jésus 
kidòn ra dég baptème al, na ngé- 
ndoog loa tan randi baptème yé.) 
3 Jésus o ad nya déning Judée na tel 
aou dòning Galilée gog. “Kari na 
ki nda dan déning Samarie gang. 
5 Té bé't mad ki dóning Samarie, tóa 
i Sichar; bé inòn i nderbè kikad 
dóning-ndórt in Jacob gang ad 
ngwon'n Joseph. “ Buloman lo Jacob 
ra tit nò. Jésus ta, kita kor in or ki 
kaou'n robo yé, ad ndi ta bulomant 
inòn kad midi. 

7 Dékiden mad ki girkooj Samarie 
ré kitò kor man. Jésus ela an: «Admt 
m'aint *Ngéndoog loa aouin kam 
bé't ndugo'n nyasa. *Dékiden ki 
Samarie inón ela an: «Titbain in ki in 
Juif yé, la i kòm nyakain, min'n min 
dékiden ki Samarie a? El titbè kitò 
Juifg hòn nooj ki “Samariag al. 
10 Jésus tura an: «Neni i ger kadkari lo 
Lubah ki ngèkeli kan adnt m'ain a 
nè, nèni a i kóa, na in tó a adi man 
kumkajir.» 1 Dékiden ela an: 
«Dingam, i ndi ki nyakor man al, bulo- 
man tó i kiwo kibing; na man kum- 
kajir inón yé, a i té'n ko rah a? 
12 Bobji Jacob ad urin buloman inran 
ad'ji, in kibé kidòn tó aint ki ngan'n ki 
nyakulg lon; na if ta a nè, in kibo 
toia a% 1% Jésus tura an: «Dé kirei'n 
ndi ain man inran a nè, kinda a ona 
gog tò; lina dé kirei'n a ain man ki 
m'a m'ada a nè, kinda a ona gog al 
bat; na man ki m'a m'ada a tel 
mankiba kamat, ki rá ba bulbul ki 
kumkajirt kimban kinòt.» * Dékiden 
ela an: «Dingam, adm man inòn! kitò- 
kad kinda onm gog al; kad m'ré kor 
man nèbè gog al.» 

16 Jésus ela an: «Aou, i kun ngaui, 

kamla i tel ré nèh 1 Dékiden el an: 
«Ngaum goto.» Jésus ela an: «El goro- 
bat la an, ngaui goto yé, * kitó ngauig 
kimari inn mi, na dingam in i ndi sia yé 
i ngaui al. Rota la el ten.» 1° Dékiden 
ela an: «Dingam, m'o tit iú “ngèkelta 
ki ta Lubaht. * Bobjig jin Samariag 
ossin dòdi ber nò Lubaht dò mbalbot 
inran, na ión Juifg i ndi annan, kam 
bébo Jérusalemt la i lo in kari na ki 
dég ossin dòdi ber nò Lubaht yé.» 
21 Jésus ela an: «Dékiden, adm rota! 
kaglo a ré nò in dég a ossin dòdi 
ber nò Bobt dò mbalbot inran ké kam 
bébo Jérusalemt al. ?? Iòn Samariag i 
ossin dósi ber nò Lubaht ki i gerina 
al; na jin Juifg ki ndi ki joss dòji ber 
nó Lubaht in ki gerina, kitò kaj ré 
kokiro Juifgt. ? Na kaglo ndi ré nò, 
tajigla ré woi tö, lon ngékoss dòdi ber 
kijéjé a ossin dòdi ber nò Bobt kam 
ndilt ki kam rotat tò; kitó dég inón 
la Bob ndi sahdi ki inn ngékoss dódi 
ber nóat yé.  Lubah i Ndil; ngékoss 
dódi ber nòat tò, kari na ki ossin dòdi 
ber nòat kam ndilt ki kam rotat tò.» 

25 Dékiden ela an: «M'ger ta kad 
*Messie ndi ré nò, a kunina Christ. 
Lon ré woi a nè, a elji ad'ji ger nyag 
tubè.» "Jésus ela an: «Min ki mra 
m'eli ta la, min roa yé.» 

27 Ngéndoog loa tel rén dókadt 
inòn; ta yadi ki kel ki ra el ta ki 
dékiden; na dé mad ki kela kan, ri 
i rá i sah a, ké kitöri ira elan ta wa? 
bè goto. ?8 Kamla dékiden nya bir 
lon, na aou kam bé't, el dég an: 
?«I ré on dé mad in elm nyag tubè'n 
mra yé, ké inón a i Christ al é» 
2 Kijan kam bé't kitiga, aouin ro 
Jésust. 

31 Dòkadlot in dékiden inòn ndi 
aou ki nò baitò yé, ngéndoog loa 
ossina annan: «Rabbi, i sa nyah 3? Na 
Jésus eldi an: «M'ndi ki nyasa la kitó 
sa in i gerin al» “ Kitó inten ngé- 
ndoog loa ndijèn'na ké dé mad ré 
ki nyasa ada a? ““Jésus eldi an: 


4:5 Ya 33:19; Jos 24:32 
4:9 Esdras 4:1-5; Neh 4:1-2 





Jean 4:35-5:13 


«Nyasam laten: ki m'ra go ndigt lo 
ngèlam, ki m'tol kòn killè loa tò. 
35 I ndi annan; “nain nah sò kamla bal 
a ndó” al é? On maj! mndi m'eki; 
unin kumsi kidon, on nè ndòrg! Nyako 
tut ass ja woi. * Dé ki ngèja nyako 
ndi ngah nyabajin, ndi kaou nyako 
kinat kitò kumkajir kimban kinòt; 
kitòkad dé ki ngèdubnya ki dé ki 
ngèja nyako ki ran ronel nat. “7 Kitò 
titbè a on takel dég ki elin nò i rota; 
“dé mad ra dub nya, na kirang ra 
ja tò.” *8 M'lasi kad ijan nya ki i ran 
killaa al; kimadg ran killá, na ión 
ngahn kand killá lodi.» 

39 Samariag ngainbè kikam bé't 
inòn adin rota kita najkima in dé- 
kiden inòn ma, an; eln nyag tubè 
ingin n'ra. % Kitò inten, lon Samariag 
rén roat yé, kòna ki ndi sédi nat. 
Jésus ra ndò jo loatinón. * Kimadg 
ngainbè dòt tò adin rota kita ta lo 
Jésus, — “ad elin dékiden annan: 
«Tajigla, kita ta loi han ki ndi ki j'ad'n 
rota al ta; jin kibé kidòji jo dò ta loa, 
ki ger dé inòn i Ngèkaj dég ngèndi 
dóningt kirota.» 


Jésus yoot ngwon kooj ngèrakilla 
lo ngékonbég 


43 Go ndòt kijo inòn, Jésus bai 
nòbè ki n'aou déning Galilée; “4 Kitò 
Jésus kidòn ma naj, an: «Ngèkelta ki 
ta Lubaht ngah kossgòn bé koojnt al.» 
45 Lon and kam déning Galiléet yé, 
dég ki Galilée höna kirodit kitó inn 
tò aouin bébo Jérusalem dòkag fètet, 
on nyag tubè’n Jésus ra't nò. 

46 Jésus tel aou bé't ki Cana kam 
dòning Galiléet gog, ad i lo't in ad 
man tel kassndut. Dé mad ndi bébo 
Capernaim nò, i ngèrakilla lo ngé- 
konbég; ro ngwona toa. * Lon o hoi 
Jésus bai dóning Judée ré dóning 
Galilée yé, dé inón aou roat, köa 
ki aou bé Capernaúm “yoot ngwon'n 
in to ta kwoit. “ Jésus ela an: «Inla 
on nyakojg ki nyag kiyaya al a nè, a 
adin rota al» “ Ngèrakilla lo ngé- 
konbég inòn ela an: «Brabé, i ré! 
kamtan ki ngwonm woi.» “ Jésus ela 
an: «Aou! ngwoni ndi ki dòn don 

kari» Dé inón ad rota ta'n Jésus ela, 
ad aou bé loa. “ Lon ndi aou baitò 
yé, berg loa ndodina, orina hoi 
ngwona ki ndi ki dòn don kari. 
52 Ndijèdi dókad in ngwon tel'n soot. 
Turina annan: «Tagbè ki nel ki to la, 
dòga tor'n jin roat yé.» “" Boba geri 
dòkad in Jésus ela'n an, ngwona ndi 
ki dòn don kari yé. In kibé kidòn ad 
rota ki dég ki bé lon tubè tò. 

54 Inten i nyakoj ki ngèkonjo in 
Jésus ra lon bai'n déning Judée aou 
déning Galilée yé. 


Jésus yoot dé ki ngèrokwoinjor 
ta mankart ki Béthesda 


5 Go nyagt inten, fète mad lo Juifg 
ré, ad Jésus aou bébo Jérusalem. 
2 Mankar tot nò nderbè ki Tabit 
Batgt kam Jérusalemt. Töa ki ta Juif 
i Béthesda; buloa i mi. “ Gir bulogt 
inön dég koossg ngéroto'g ki mundog 
ki mootg ki ngérokwoinjor tont, to 
ngon yé-man, *kitö kaglo madg 
malaika mad lo Braþé a riss and kam 
man kart inön, bur mana; na dé 
kirein andt dassa go bur-mant a nè, 
yoot dò roto't kirei'n raa. “ Dé mad 
ndit nò, yo toa bal dòmita gidaijijo. 
“Lon Jésus oa to ber yé, ger yo 
toa kaglo ngainbè, ela an: «q ndig 
kad i ngah lafia a?» ? Ngèyoto tur an: 
«Dé lom kikad lam kam mankart lon 
burin nè mana goto, na lon m'ndi 
m'ag baitò a nè, dé mad andt nòmt.» 
8 Jésus ela an: «í bai don, un nyato'i, 
na ba ningb * Tentenbè dé inón ngah 
lafia, un nyato'n, na ba ning. 
Ndóatinón i ndò takò. %® Kitö 
inten Juifg elin nè dé'n yoot, annan: 
«Ndò inten i ndò takò, i gorobatal kad 
un nyato'i» "Dé inòn turdi an: 
«Dé'n adm lafia la, elm ad mun nyato'm 
na ki m'ba ning.» 12? Ndijèna annan: 
«Dé'n eli kad i un nyato”i na i ba ning 
yé, i nó a» ! Na dén yoot yé, geri 

nò wa al, kitò Jésus tor ron kò, kita 
kooss dég inn loatinòn. 

14 Go nyagt inten Jésus ndoda kam 
kuj ndub Lubaht, ela an: «O maj! I 
ngah lafia, ot ra majal gog na béta 
nya kimajal ki toi inten raib 1!“ Dé 
inòn aou el Juifg i Jésus la adn lafia yé. 
16 Kita inten la Juifg dan nè ro Jésus 
ndo, sahn tola kitò ra nyag inten ki 
ndó takò. Na Jésus turdi an: 
«Bobm ndi ra killè baitò, min tò 
m'ndi m'ra killa» 18 Kitó inten Juifg 
sahn nè tola ki toi, kitò toi dò ndò 
takò han kirabè al, na kitò kun in kun 
Lubah Bobn tò, tel ron assna ki 
Lubah. 


Jésus or gir ta tog lo Ngwon Lubah 


19 Kitó inten la Jésus un ta el'ndi 
an: «Rota rota la m'ndi m'elsi yé; 
Ngwon ra tog kun nya mad kidón 
ra al, na nya'n ndi o Bob ndi ra yé 
tan. Kitó nya ki ri ki Bob ndi ra, nya 
inón la Ngwon ndi ra titbè ho yé. 
20 Kitó Bob ndi tar Ngwon, ndi oja 
nyag tubè ingin in kibé kidón ndi ra 
tò; a oja killag kibo toi inginten tò, 
kitókad taa yasi'n. ? Kitò tit ki Bob 
ndi ad'n ngékwoig bain, ad'di kum- 
kajir yé, titbè tò la Ngwon ndi 
ad'n kumkajir ingin ndig kad'di ho yé. 
22 Kitó Bob ndi gang ta dò dét mad al, 
na la takigang tubè ji Ngwont; 
23 kitókad dég tubè ossin gön Ngwon 
tit ki ndi ossin nè gòn Bob yé bè. 
Dé'n ndi oss gòn Ngwon al a nè, ndi 
oss gòn Bob in laa yé al ho. 

24 Rota rota la m'ndi m'elsi yé; 
dé'n ndi o dò ta lom, ndi ad rota 
Ngèlam tò ho-a nè, ndi ki kumkajir 
kimban kinòt, ndi ré lo takigangt al, 
na toi kam kwoit ki kumkajirt woi. 
25 Rota rota la m'ndi m'elsi yé; kaglo 
ndi ré nò, tajigla ré woi tò, lon ngé- 
kwoig a on ndi Ngwon Lubah; ingin 
a on dò tó a telin kumkajir. 2 Kitò 
tit ki Bob ndi'n ki kumkajir kamnt 
kidòn yé, titbè tò la ad Ngwon'n 
ndi'n ki kumkajir kamnt kidòn ho yé; 
2 ada tog kad gang'n ta tò, kitò i 
Ngwon-dé. “30Ot kadin yasi dò 
intinten; kitó kaglo ndi ré nò, lon dég 

inn ton kam badgt a on dò ndia, “a 
tén tó. Ngéramajg a bain kitókad 
ndin ki dòdi don; na ngéramajalg a 
bain kitòkad gangin ta dòdit.» 


Ngémanajg ingin man naj dó Jésust 


30 «M'ra tog kun nya mad kidòm 
m'a al, na tit ki mndi mon dò ro 
Lubaht yé, titbè tó la m'gang'n ta ho 
yé. Takigang ki m'gang i gorobat, kitò 
m'ndi m'ra kigo ndigt lom al, na kigo 
ndigt lo Ngélam. ™ Inla mndi mma 
naj dò romt a nè, naj lom i naj kirota 
al. “ Kimad ndi nò, ndi mam naj; 
m'ger naj ki ndi mam i rota. 221 lan 
kiro Jeant, na in ma naj dò rotat. 
3 Na naj ki m'ta i kokiro dégt al. Na 
m'ndi mel ta inten kitòkad ajin nè. 
35 Jean i tit lampe in ndan hort ad unj 
njoinjoi; i ndigin ra ronel kunjat 
ngwon sin tò. * Na m'ndi ki najkima 
mad ki toi ki lo Jean; kitò killag 
inòn inn m'ndi mra, ndi mamin naj 
Bob la lam yé. 3” Bob ki ngèlam tò, 
mam naj. Iòn ion dò ndia nja kira al, 
i on takuma nja kira al tó. 38 Ta loa to 
kamsit al kitò adin rota Lubah ki 
ngèlaa al. 3° I ndi ndiorrkam Maktubt 
lo Lubah, kitó on a annan, i ndin ki 
kumkajir kimban kinòt kikam Mak- 
tubt inòn, na Maktub inón i ngèmam- 
naj yé. “"Titbè ka a nè, i ndigin ré 
romt kad i ngahn kumkajir kijéjé al. 

41 M'ta kossgòn kokiro dégt al. 
“Na m'gersi, i ndin ki tar Lubah 
kamsit al. “M'ré kam tò Bobmt, 
na i hòmin kirosit al; na inla dé 
kirang ré kam tònt ki koss dòn a nè, 
inòn la a i hòna kirosit yé. * Titbain 
a i ran tog kad rota, ión ki i ndi ossin 
gön’na, na i sahn kossgön ki ré kokiro 
Lubaht kirabèdo al a? ““Ot kon 
kannan, m'a m'un dòsi ro Bobt, ngè- 
kundòsi ndi nó, ad i Moise in i ndan 
kamsi dóat. “Ni adin rota Moise a 
nè, ni a admin rota ho, kitò Moise 
ndang ta da'n dòm. * Na inla adin 

rota ta kindang loa al a nè, titbain a 
adin rota takelm a? 


Jésus ad dég dubumi san nya 
(O Matthieu 14:13-21, Marc 6:30-44, 
Luc 9:10-17) 

Go nyagt inten, Jésus aou gid 

bahbo Galiléet, ad i bahbo Ti- 
bériade. Kooss dég on nyakojg 
inn Jésus ra dö ngérotogt ad a ndulon 
goa. 3 Jésus al dò mbalbot, ndi ber tit 
nu nat ki ngéndoog lon. “ Na Paque 
i nderbè, ad i fête lo Juifg. Lon 
Jésus un kumn kidon o'n kooss dég ndi 
rén kidónt yé, el Philippe an: «Koki rah 
j'a ki ndugo pain kad dég inòn san 
a»  *Jésus el ta inten kad nan'n 
Philippe n'o; kitó in kibé kidón ger 
nya'n a ra. “Philippe tur an: «Dé a 
ndugo pain ki ass gursu in dé a ngah 
lon ra killè ndò bujo j'ad'di kad dé 
kirei ngah tenten ka'a, ass al» 8 Kikira 
ku ngéndoogt loa, ad i André ki 
ngwonkon Simon Pierre, ela an: 
#«Ngwon kidinga mad ndi nè, ndi ki 
pain ki ra ki nyako l'orge mi, ki kanj 
jo tò, na nyag inòn i ri kitò dég 
kingain titbè a» 19 Jésus el an: «Adin 
dég ndin ber» Loatinón mu kimbool 
i tit ngain. Ta a nè, dékidingag ndin 
ber, assin dubumi. ™ Jésus di pain 
inón, ra merci Lubah, ad dég inn ndin 
ber; kegdi kanj titbè tó kigo ndigt 
in kamdi ndig la ad'di yé. *? Lon san 
nya ndanin woi yé, el ngéndoog lon an: 
«I kaouin budnyag ki nain kinat, kitò- 
kad nya mad nuj al»  *Kitó inten 
kaouin nè kinat tò ho, öin bud pain ki 
ra ki nyako l'orge mi inón ki nain kinó 
dégt inn san, rooss keh kilah gidaijo. 

14 Lon dég on nyakoj in Jésus ra yé, 

annan: «Rota, dé inran i ngèkelta ki ta 
Lubaht inón ki ngèré dóningt ka nú. 
15 Jésus ger ndi ran lo ré kad hón'n 
ki lo ngétogt ki ndan'n ngart, ad or 
ron kò kikiranbè, aou dò mbalbot. 


Jésus ndia do bahbot 
(O Matthieu 14:22-33, Marc 6:45-52) 


16 Lon lo sol woi yé, ngéndoog loa 
riss aouin ta bahbot, '“andin kam 

to't, ndi gangin bahbo kitò kaou bébo 
Capernaiim. Til dib woi, na Jésus ré 
rodit al baitó. 18 Nel la ki togn ad 
man bahbo bai ngain. 1? Lon nelin to 
ass kilomètre mi ké mehen yé, on 
Jésus a ndia dò man bahbot, a ré 
kidò to't, ad boolin . “Na Jésus eldi 
an: «l min, ot boolinb * Kitò inten 
ndigin kuna kikam to't; tentenbè to 
té ta kumka't ki ndi aouint. 


Dég sahn go Jésus 


22 Loti go't, dég koossg inn nainin 
gid bahbot ko nu yé, on to mad tit nu 
al, na kikira in ngéndoog lo Jésus 
andint yé tan. An Jésus and kam to't 
inòn nat ki ngéndoog lon al, na ngé- 
ndoog kikiradibè la aouin yé. “ Na 
to madg rén koki Tibériadet nderbè 
kikad lo't in Brabé ra'n merci Lubah 
kitò pain ad dég san. ““Lon dég 
koossg on Jésus nòbè al, ké ngéndoog 
loa yé, inn kibég kidòdi andin kam 
to'gt, aouin bébo Capernaiimt, sahn 
go Jésus. 


Jésus i nyasa ki ngèkad kumkajir 


25 Lon ngahna gid bahbot yé, elina 
annan: «Rabbi, dòkad ki ri i ré nèbè 
a» Jésus turdi an: «Rota rota la 
m'ndi m'elsi yé; i ndi sahn gom kitò 
ko ki i on nyakojg al, na kitó sa ki i san 
pain i ndanin. Ot ran killa kitó 
nyasa in ndi nuj, na ran killa kitò 
nyasa ki to kinónt ki kumkajirt 
kimban kinòt, in Ngwon-dé a adsi! 
kitó in la Bob ad i Lubah merkéa ki 
merké ki oj dö tog lon kidóat. ? Kitò 
inten elina annan: «Ka ki ra ri kad ki 
ra'n killág lo Lubah a» ?° Jésus turdi 
an: «Killè lo Lubah laten: ki i adin 
rota dé'n Lubah laa» “ Na elina 
annan: «Nyakoj ki ri a i ra kitòkad ki 
jojad'nrotaa? Riairaa? 2! Bobjig 
kimari san nyasa ki tóa i *manne 
kam kort; tit ki ndangin nè kam 
Maktubt, “ad'di nyasa ki ré koki don 
dórant san.”» “2 Kitó inten Jésus eldi 


6:31 Té 16:4, 15; Ps 78:24 


138 


an: «Rota rota la m'ndi m'elsi yé; 
Moise adsi nyasa ki ngèré koki don 
dórant al; na Bobm la ndi adsi nyasa 
ki ngèré koki don dórant yé, ad i nyasa 
kijéjé. 33 Kitò nyasa ki Lubah ndi ad 
dé yé, i ngèriss koki don dòrant, i ngè- 
kad kumkajir dég ki dóningt nè.» 
34 Kitò inten elina annan: «Brabé, adji 
nyasa inòn kindògndògbè» 3 Jésus 
eldi an: «Min la min nyasa ki ngèkad 
kumkajir yé; dé'n ndi ré romt a nè, 
bo a ona gog al kinòt; dé'n ndi adm 
rota tò a nè, kinda a ona gog al kinòt 
tò. 

36 Na m'elsi, ké o'min woi ka a nè, 
i adin rota al. 7 Dég tubè ingin Bobm 
ndi admdi a rén romt; dé'n ndi ré 
romt a nè, m'a m'tuba kò al kinòt; 
38 Kitó m'riss koki don dòrant, kad 
m'ra kigo ndigt lom al, na kigo ndigt 
lo Ngèlam. 2? Inten la i ndiglo Ngèlam, 
kad kikira ku ingtin admdi té jimt so 
al, na ki m'ada bai lo kwoit kam ndòt 
kidòboit. # Kit6 nya ki Bobm ndig 
laten: ndig kad dé kirei'n ndi o Ngwon, 
ndi ada rota tó a nè, ki ngah kumkajir 
kimban kinót; min tó m'a m'ada bai 
lo kwoit kam ndòt kidóboit.» 

41 Kita ta inten Juifg nyurin nè 
dóat, kitò kel ki el an; nin la nin 
nyasa ki riss koki don dórant yé. 
42 Elin tó annan: «Ké dé indin i Jésus 
ki ngwon Joseph in ki ger boba ki 
kona yé alé? Titbain tajigla ndi el an; 
n'riss koki don dórant a» “Jésus 
turdi an: «Ot nyurin ta kinasit! % Dé 
ki ra tog ré romt goto, na inla Bob ki 
Ngèlam ora tan; min tò m'a m'ada bai 
lo kwoit kam ndòt kidòboit. 45 Ngé- 
kelta ki ta Lubaht ndangin ta inten 
kam maktubgt lodi; “inn tube a inn 
ngéndoonya ro Lubaht.” Dé kirei'n 
nel mbin kiro Bobt, na ndoo nya roat 
tó a nè, ndi ré romt. ““ Dé mad ki o 
Bob ki kumn bè goto, na in han ré 
kokiro Lubaht kirabè tan, in la o 
Bob yé. 

47 Rota rota la m'ndi m'elsi yé; 
dé'n ndi adm rota a nè, ndi ki kumkaj- 
ir kimban kinòt. % Min nyasa ki nge- 
kad dég kumkajir. ° Bobsig san 
nyasa ki tóa i manne kam kort, na 

woin. *% Nyasa ki ngèriss koki don 
dórant yé, dé ki sa nyasa inten a woi 
al. * Min nyasa kikumkajir ki ngèriss 
koki don dórant. Inla dé mad ndi sa 
nyasa inten a nè, ndi kumkajir mban 
kinònt; nyasa ki m'a m'ad i danrom 
ki m'a m'ad kitókad dég ki dóningt 
ndin nè kumkajir.» 

52 Kitò inten Juifg gakin nè na, 
annan: «Titbain dé indin ra tog 
kad'ji dann kad ki sa a% 53 Jésus eldi 
an: «Rota rota la m'ndi m'elsi yé; 
inla i ndi san dan Ngwon-dé, ndi 
ainin mossa al tò a nè, kumkajir 
goto kamsit. ** Dé'n ndi sa danm ndi 
ain mossm tò a nè, ndi ki kumkajir 
kimban kinònt; m'a m'ada bai lo 
kwoit kam ndòt kidóboit tò. 5 Kitò 
danm i nyasa kijéjé, mossm tò i 
nyakain kijéjé. “ Dé'n ndi sa danm, 
ndi ain mossm tò a nè, ndi kikammt, 
min tò m'ndi kikamat. * Tit ki Bob ki 
ngèkumkajir lam`n yé, m'ndi kumkaj- 
ir kitakul Bob tò; titbè tò la dé'n ndi 
sam a nè, dé inón ndi kumkajir kita- 
kulm. ““Inten la i nyasa ki ngèriss 
koki don dórant yé; i tit ki nyasa ki 
kasig san na woin nò al. Dé'n ndi sa 
nyasa inten a nè ndi'n kumkajir mban 
kinónt» 5° Jésus el tag inón kam kuj 
kaounat lo Juifg, lon ndoo'n dég kam 
bébo Capernatimt. 


Takel Jésus i Ndil, i kumkajir tò 


60 Lon on dò ta inten yé, dég 
ngainbè ku ngéndoogt loa elin annan: 
«Ta inten ngang dum; nò ra tog ko 
dö a» “Na Jésus ger kamnt ngé- 
ndoog loa ndi nyurin dö tat inón, eldi 
an: «Ta inten rasi ad i ndigin tel 
kigog a? “ Kan inla on. Ngwon-dé 
ndi aou don dòrant londiat kimari yé? 
$63 Ndil la ndi ad kumkajir yé, danro 
ass ta nya mad al. Tag ki m'ndi 
m'elsi i Ndil, i kumkajir tò. *% Titbè 
ka a nè, kimadg ndin kusit la ingin ndi 
adin rota al» Kitò Jésus ger lo ya- 
boodat nu ké nòg ndi adin rota al; 
ger dén a lan ji madngétagt tò. * El 

tò an: «Kita inten la m'elsi'n yé, dé 
mad ki ra tog ré romt goto, na inla 
Bob ada tan.» 

66 Kita ta inten dég ngainbè ku 
ngéndoogt loa torin nè rodi kigog, 
aouin sia gog al ta. “? Kamla Jésus el 
ngéndoog lon kikilah gidaijo an: 
«I ndigin kaou ho% “Simon Pierre 
tur an: «Brabé, ka ki j'aou ro nòt a? 
In la i ndi ki ta kumkajir kimban 
kinòt yé. 9? Jin tó j'ad rota woi, ki ger 
koikoi tò in Ngèkunjrang lo Lubah». 
70 Jésus turdi an: «l min m'mbedsi 
kikilah gidaijo alé? Na kikira kusit i 
ngèdiable»  ”* Ndi el ta lo Judas 
ngwon Simon Iscariote, kitó in la a 
laa ji madngétagt yé, i kikira ku 
kikilah gidaijot. 


Jésus el ta ki ngankonn 


7 Go nyagt inten, Jésus a la go log 
kam déning Galiléet; ndig la go 
log kam dòning Judéet al, kitò Juifg 
sahn rob tola. ? Fête lo Juifg, ad i 
*Fête Kuj-kamg i nderbè. “ Ngan- 
kona elina annan: «l bai nèbè, aou 
déning Judéet kitòkad ngéndoog loi on 
killag ki i ndi ra! “ Kitò dé ki ra nya 
gid tilt goto, lon in kibé kidon ndig 
kad dég gerin'n tiga wang. Tit ka'n 
han i ndi i ra'n nyag inten a nè, oj roi 
ad dég ki dóningt nè on» “Kitò ké 
ngankona ka a nè, adina rota al. 
$ Jésus eldi an: «Kaglo lom ré al baitò, 
na inn ta a nè, kaglo losi ass kindòg- 
ndògbè. ” Dég ki dóningt nè ran tog 
koss'si ta al; na min la ndi ossmin ta 
yé, kitò m'ndi m'ma naj kidòdit, 
m'an, killag lodi i kimajal. “I aouin 
fète nyasi; na min m'a m'aou fête al 
baitó, kitò kaglo lom ass al baitò.» 
? Jésus eldi ta inten, ndi déning Gali- 
léet. 


Jésus aou “fètet kam bébo 
Jérusalemt 


10 Na lon ngankona aouin *féte 
woi yé, kamla in kibé aou ho yé. 
Aou tiga wang al, na tit ki gid tilt bè 
tan. * Juifg sahna lo fétet, annan: «f 
rah a% 1? Nyur kingutngut bai ki dég 

koossgt dòat; kimadg annan, i dé 
kimaj; kimadg tò annan, bè al na 
ndi ung kooss dég mut ta kung. 
ETitbè ka a nè, dé ki kel ta loa ki 
kam kimissmiss tiga wang goto, kita 
bool Juifg. 

14 Na lon té'n fètet yé, Jésus aou 
kam kuj ndub Lubaht, ra ndoo dég. 
15 Taa ya Juifg ad annan: «Dé indin 
ndoo nya nja kira al, titbain ger 
maktub wa?» 16 Kitò inten Jésus turdi 
an: «Nyandoo ki m'ndi m'ndoo dég yé, 
i lom al, na i lo Ngèlam. 27? Inla dé 
mad ndig ki n'ra go ndigt lo Lubah a 
nè, in la a ger ké nyandoo lom ki 
m'ndi m'ndoo dég i kokiro Lubaht, ké 
m'ndi m'un kidóm m'el. * Dé ki ngè- 
kun ta kel kidòn a nè, kossgòn ki koss 
dén la ndi sah yé; na dé ki ndig kad 
ngèlaa ngah kossgòn a nè, dé inòn i dé 
kiro, nya mad kidannaseou-al goto 
roat. !? Ké Moise adsi Mberkinda al 
€? Na dé kikira kusit ki ra kigo Mber- 
kindat goto. Kitóri bai i ndi sahn nè 
rob tolma% 20 Dég koossg turina an- 
nan: «Ndil kimajal i kamit; nö sah 
rob toli a% ?* Jésus turdi an: «Killa 
kikiran mra, la taa ndi yasi tubè yé. 
2? Moise adsi *gajkija; i kokiro Moiset 
al, na i kokiro bira bobgt tan, kita 
inten la i ndi jan nè gaj dé ki ndó takò 
yé. “3 Inla jan gaj dé ki ndò takò kitó- 
kad toi dö Mberkinda lo Moise al a nè, 
kitòri bai i ndi ran nè wong dòmt, 
kitò kad ki m'ad dé lafia kitaagbè ki 
ndé takò a? ?* Ot gangin ta kigo ko 
takumt, na i gangin ta kigorobat !» 


Jésus i Messie wa? 


25 Kitó inten dég madg ku ngéndi 
bébo Jérusalem elin annan: «Ké indin 
i dén sahn rob tola al €? “On! ndi 
el ta ki kam kimissmiss tiga wakis, na 
elina ta mad al. Rota, mbaibég gerin 
takina i Christ wan? 2 Na jin ki ger 
lo in dé indin té't, na lon Christ ré 
a nè, dé ka ger ko lo in té't goto.» 


6:68-69 Mat 16:16; Marc 8:29; Luc 9:20 
7:2 Lév 23:34; Deut 16:13 

7:22 Ya 17:10; Lév 12:3 

28 Lon Jésus ndi ndoo dég kam kuj 
ndub Lubaht yé, ko ki ndin kibo an: 
«l germin a? I gerin ko lo ki m'té't tò 
a? M'ré ki döm al, na Ngèlam i 
ngèrota; i gerina al. ? Min m'gera; 
kitó m'té ko roat, in la lam tò yé.» 
30 Kitó inten sahn nè rob hóa, na dé 
ki nda jin dóat goto, kitó kaglo loa 
ass al baitó. *'Titbe ka a ne, dég 
ngainbé ku koossgt adina rota, annan: 
«Lon Christ ré a nè, a ra nyakojg ki toi 
inginten inn dé inran ndi ra a? 


Pharisig lan gardeg kad hón Jésus 


32 Pharisig on dò kooss dég ndi elin 
ta nyag inòn ki ndidi kiber kidó 
Jésust yé; ad ngéjamosskadkari kibog 
ki Pharisig lan gardeg kad höna. 
33 Kitò inten Jésus el'n an: «M'a m'ndi 
nat sési ndò tenbè baitò, kamla m'a 
m'aou ro Ngèlamt yé. 34 A i sahmin, 
na a i ngahmin al; lo ki m'a m'ndit yé, 
i ran tog kaout al»  *5Kitó inten 
Juifg elin nè na kinadit annan: «Dé 
inrán a aou lo ki rah han j'a ki ngaah 
ala? Ka a aou ro Juifgt ki tinn'na 
ku Grecgt ki n'ndoo Grecg é? 3 Gir 
ta inten i ri in el an; j'a ki saah na j'a 
ki ngaah al; lo in int, ki ra tog kaout 
ala? 


Ta do bahgt ki man kumkajir 


37 Dö ndòt kidòboit, ad i ndò kibo 
lo fète, Jésus bai ra don, ko ki ndin 
kibo, an: «Inla kinda on dé mad a nè, 
ki ré romt, ki ain! 38 Dé’n ndi adm 
rota a nè, kokamat la bahg ki man 
kumkajir a tént yé, tit ki ta kikam 
Maktubt el'n» Jésus el ta inten 
da'n dò Ndil kikunjrang in ngékada- 
rota a tan; kitò ad Ndil al baitò, kitò 
Jésus aou don ta kossgòn al baitò. 


Dég koossg gangin'na jo dò 
tat lo Jésus 


40 Kitò inten, dég madg ngainbè ku 
koossgt, lon on dò ta inten yé, elin 
annan: «Rota, dé inran i ngèkelta ki ta 
Lubaht ka nò» “4 Kimadg annan: 
«Inrán i Christ» Na kimadg annan: 
«Hai! Christ a té koki dòning Galiléet 
€? “Ta kikam Maktubt an, Christ a 

té kokam nganka Davidt ki bé 
Bethléhemt tò, ad i ngwon bé ki 
David ndit mari yé al é» “Kitò 
inten dég koossg gangin'na jo dò tat 
loa. ““ Kimadg kudit ndigin hóa, na 
dé ki nda jin dóat goto. 


Mbaibég lo Juifg mbatin kadrota 
ta lo Jésus 


45 Gardeg tel rén ro ngéjamoss- 
kadkari kibogt ki Pharisig. Inn tò 
elindi annan: «Kitóri i rén nè sia al a» 
4 Gardeg turin annan: Jo dé ki ngè- 
kel ta titbè nja kira goto.» “? Pharisig 
turindi annan: «Mban ińn tò, i son 
mut é? 48 Kimadg ndin nò ku mbai- 
bégt ké ku Pharisigt ingin adina rota a? 
19 Na dég koossg indin ingin gerin 
Mberkinda al yé, ndol i dòdit» % Ni- 
codème, in aou ro Jésust ndö mari i 
kikira kudit yé, eldi an: 5 «Mberkinda 
loji ndi gang ta dò dét ketté kanj ko 
ta ki taat, kanj ger nya in ndi ra a? 
5? Turina annan: «In tò in dé ki déning 
Galilée a? I ndio kam Maktubt, o 
ngèkelta ki ta Lubaht ki té koki déning 
Galiléet goto.» 

5 Dé kirei ka un rob ki bé lon. 


Ta lo dékiden ki ngèhò-maru 


Jésus aou dò mbalbot. “Kisin 

rititi tel ré and kam kuj ndub 
Lubaht gog. Dég tubè rén roat. 
Jésus ndi ber, ndi ndoodi.  “Ngé- 
ndoo-maktubg ki Pharisig rén ki 
dékiden mad in hòna ki ngau, adina 
ra dandit, *kamla elin Jésus annan: 
«Ngèndoo-dég, dékiden inrán yé, hòna 
dö bit ki ngau. “ Moise ndaji mber 
kam Mberkindat loa kad ki tila 
dékiden kitit inran bè ki mbal; na in, 
an ri a» “Elin ta inten kad höna nè 
ki ta, kitòkad ngahn nè lo kun dò 
Jésus. Na Jésus ned kiber, ndang nya 
mad dóningt ki ngwon jin. ” Na lon 


:37 Lév 23:36 
:38 Es 44:3 

ndi ndijèna kidòtdòt yé, sira ron kidon, 
eldi an: «Dé'n ra majal nja kira al 
kusit a nè, ki laa ki mbal kidassab 
8 Tel ned kiber, ndang dò ningt ki 
ngwon jin gog baitó. *Lon on dò 
ta inten yé, dég inòn tén kira kira 
mban gira dò kibogt mban ki kidòboit, 
na nyan Jésus kikiraabè ki dékiden 
inón tó lo't in rè dandit ketté. 1° Kam- 
la Jésus sira ron kidon, ela an: 
«Ngékundòi inn rah a? Dé ki hòi ki 
ta goto ad !! Dékiden tur an: «Goto, 
Brabé.» Jésus ela an: «Min tò, m'hòi ki 
ta al, aou! na ot ra majal gog tab» 
Jésus i kunj dég ki dóningt nè 

12 Jésus tel eldi ta an: «Min la min 
kunj dég ki dóningt nè yé, dé'n ndulo 
gom a nè, a ndia kam tilt al kinòt, na 
a ngah kunj kumkajir» 18 Kitò inten 
Pharisig elina annan: «l ndi ma naj 
dò roit, najkima loi i rota al.» 1“ Jésus 
turdi an: «Ké nèni m'ma naj dò romt 
ka a nè, najkima lom i rota; kitò 
m'ger lo ki m'té't ki lo ki m'ndi 
m'aout. Na i gerin lo ki m'té't al ké 
lo ki mndi maout. 221 ndi gangin ta 
kigo danrot, na min m'ndi m'gang ta 
dò dét mad al. 1 Ké nèni m'ndi m'gang 
ta ka a nè, takigang lom i rota, kitò 
min kikirambè al na Bob ki ngèlam i 
nat sém. 1?Ta inten i kidang kam 
Mberkindat losi: “najkima lo dég kijo 
i rota.” 18 Min mma naj dò romt, 
Bob ki ngèlam ndi ma naj dömt tö.» 
19 Kita inten ndijèna annan: «Bobi i 
rah a?» Jésus tur an: «I gerin ké min 
ké Bobm al. Nèni germin a nè, nèni 
i gerin Bobm ho.» 

20 Jésus el tag inòn lon ndi ndoo'n 
dég kam kuj ndub Lubaht, lo sanduk 
nart. Na dé ki hóa goto kitò kaglo loa 
ass al baitò. 


Jésus el dég an, n'ndi n'aou lo't 
in dég inón ran tog kaout al 


21 Kitó inten Jésus tel eldi an: 
«M'ndi m'aou, a i sahmin, na a woin 
kam majalt losi. Lo ki m'ndi m'aout 
i ran tog té't al» ?? Kita ta inón Juifg 
annan: «A tol ron a? kitò el an, lo ki 
n'ndi n'aout ki ra tog té't al» 23 Jésus 

eldi an: «lin kiber, min kidon. Iñn 
ki dóningt inrán, min ki dóningt inrán 
al. %Kitó inten la m'elsi'n man, a 
woin kam majalgt losi yé; kitó inla 
adin rota “Min la i min” al a nè, a 
woin kam majalgt losi» 25 Ndijèna 
annan: «Iñ nò a? Jésus turdi an: 
«Min dagro inón in m'elsi lo yaboodat 
nu. "#M'aou ki tag ngainbè kikad 
m'el dòsit ki tag ngainbè kikad m'gang 
dósit tò; na Ngèlam i ngèrota; nyag 
inn m'o taat, nyag inón la m'ndi m'el 
dég ki dóningt nè koon yé.» 

27 Dég on i ta lo Bob han el al. 
28 Kitò inten Jésus el'n an: «Lon a unin 
Ngwon-dé kidon woi, kamla a i gerin 
koikoi “Min la i min” yé, a i gerin 
m'ndi mun kidòm mra al; na tit ki 
Bob ndoom'n titbè tò la m'ndi 
m'el'n ta yé. “Ngèlam i nat sém 
tó, nyam kikiram al; kitò mndi m'ra 
nyag ki nela kindògbè» * Lon ndi el 
tag inòn baitò yé, dég ngainbè adina 
rota. 


Jésus el ta dò ta nya dont dò ra 
bert lo majal 


31 Kamla Jésus el Juifg ingin adina 
rota an: «Inla 1 ndin kikam tat lom a 
nè, ian ngéndoog lom kirota, % a i 
gerin rota, rota tò a ta nyasi don. 
33 Turina annan: «Jin nganka Abra- 
ham, ki ra ber lo dé mad nja kira al; 
titbain i ndi el an, a ta nyajin don a? 
34 Jésus turdi an: «Rota rota la m'ndi 
m'elsi yé, dé kirei'n hó ra majal a nè, 
i ber lo majal. * Ber ta, ndi kikam 
kujt mban kinònt al; ngwon la a ndit 
mban kinònt yé. “Titbè tó la, inla 
ngwon a ta nyasi don a nè, a i ndin ki 
ta nya don kirota. “ M'ger inn 
nganka Abraham, na i ndi sahn rob 
tolm, kitò ta lom ngah lo kamsit al. 
38 M'el ta nyan mo ro Bobmt; na 
ión i ndi ran nyan on dò kokiro 
bobsit.» 

39 Turina annan: «Bobji i Abra- 


8:12 Mat 5:14; Jean 9:5 

ham.» Jésus eldi an: «Nèni ifin ngan 
Abraham a nè, a i ran killag inn 
Abraham ra. % Na tajigla i ndi sahn 
rob tolm, min dé'n m'elsi rota, in 
m'o ro Lubaht. Abraham ra bè al. 
411 ndi ran killèg lo bobsi» Elina 
annan: «Ooj'jin kigo bent al; bobji i 
kira ad i Lubah» “Jésus eldi an: 
«Nèni Lubah i Bobsi a nè, ni i tarmin 
kitò m'té kam Lubaht la m'ré yé; 
kitò m'ré kidòm al, na in la lam yé. 
48 Kitóri i gerin nè gir takelm al a? 
Kitó i ran tog kon dö ta lom al. “I 
tén kokiro bobsit ad i Diable, i kigo 
ndigt losi kad i ran kigo nyurkongt 
lo bobsi. Bobsi i ngètol-dég lo ya- 
boodat nu, ra dò rotat al, kitò rota 
goto kamat. Lon ndi el takibal a nè, 
ndi un kidón, kitó i ngètakibal. * Na 
min i admin rota al kitò m'ndi mel 
rota. “ Nò kusit la ra tog kòm ki ta 
dö majalt a? Inla mndi m'el rota a nè, 
kitöri admin nè rota al a? “ Dé'nilo 
Lubah a nè, ndi o dò ta lo Lubah. 
Kitó inten la on nè dò al yé, kitó inn 
lo Lubah al.» 


Jésus i kibo toi Abraham 


48 Juifg turina annan: «Pel goot 
han j'an in dé ki Samarie, ndil kimajal 
i kamit tò alé? “ Jésus tur an: «Ndil 
kimajal goto kammt, na m'ndi m'oss 
gón Bobm ta koss, na i ndi lan rosol 
dömt. “ Min m'ndi m'sah kad m'ad 
tòm ko min kibé al, Ngèsaah ndi nò, 
ndi gang ta tó. 5l Rota rota la m'ndi 
m'elsi yé; inla dé ngonm go ta lom a 
nè, a o kwoi ki nja kira al bat. 
52 Juifg elina annan: «Tajigla ki ger 
jéjé ndil kimajal i kamt. Abraham 
woi, ngékelta ki ta Lubaht tò woin; na 
indi el an, inla dé ngonm go ta loi a 
nè, a o kwoi ki nja kira al bat. “Ké 
in kibo toi bobji Abraham in woi a? 
Ngékelta ki ta Lubaht woin tò. Itel 
roi nò't a» “Jésus tur an: «Inla 
m'ndi m'ad tòm ko min kibé a nè, 
tòko lom i nya kikari, Bobm la ndi ad 
tòm ko yé, In in i ndi kunina Lubah 
losi. * I gerina al; na min m'gera maj. 
Inla m'an, m'gera maj al a nè, m'a 
min ngètakibal titsi; na m'gera maj, 

m'ndi m'ngonm go ta loa tò. “é Bobsi 
Abraham ba ta kul kitòkad a o ndòm, 
na oa, ra ronel dòt tò.» 5? Juifg elina 
annan: «I ra bal dòmi al baitò yé, la o 
Abraham ki gé é Jésus eldi an: 
«Rota rota la m'ndi m'elsi yé, lon 
oojin Abraham al baitò, “Min” nò.» 
59 Kitó inten Gin mbalg kad tilana nè, 
na Jésus ya ron, té kam kuj ndub 
Lubaht kò. 


Jésus ad mundo o lo 


Jésus ndi toi, o dé mad in oojina 

ki mundo. “ Ngéndoog loa ndij- 
èna annan: «Rabbi, nò ra majal han 
ad oojin nè dé indin ki mundo, in ké 
ngékoojag a» “Jésus tur an: «Dé 
indin han ra majal al, ké ngékoojag, na 
1 mundo kitòkad tog killè lo Lubah 
té kamat ad dég on. “Kari na m'a 
m'a killag lo Ngèlam lon kad ra'n 
kari baitò; lo kidib ndi ré, in dé ra tog 
ra killèt al. $ Lon min dóningt baitó 
yé, min kunj dég ki dóningt» * Lon 
el ta inten yé, tib hortan dóningt, 
lòi'n bor, kamla or bor inòn kum 
mundot yé, ” ela an: «Aou, tugo kumi 
kam kart ki tóa i Siloé» (Gir ta Siloé i 
titbè; I ki la ta la.) Mundo inòn aou 
tugo kumnt, tel ré ndi o lo. 

8 Madbéag ki dég inn ona mari i 
ngèkònya yé, annan: «Ké in ka'n han 
ndi ber ndi kò nya ka nò al a% 
"Kimadg annan: «l roa ki roa.» 
Kimadg tò annan: Wa, i dé ki titna 
sia» Na in kibé el an: «I min» 19 Kitò 
inten elina annan: «Titbain tén ne 
kumi a» *Tur an: «Dé kin han a 
kunina Jésus nò la, löi bor, or kummt, 
na elm ki m'aou Siloé, ki m'tugo 
kumm. Ta a nè, maou m'tugo tit, 
m'ngah ko lo» ** Elina annan: «Dé 
inón i rah a? El an: «M'ger al» 


Pharisig nderin gir ta lo mundo 
in ngah ko lo 


13 Dé'n i mundo mari yé, aouin sia 
ro Pharisigt. ** Ndò ki Jésus löi bor, 

tên kuma yé, i ndó takò. %Kitó 
inten Pharisig tel ndijèna nè titbain 
ngah'n ko lo. Eldi an; or bor kumnt, 
n'tugo, na n'ndi no lo. !é Dö tat inón 
kimadg ku Pharisigt annan: «Dé inòn 
i kokiro Lubaht al, kitó ngonm go ndò 
takò al» Na kimadg annan: «Titbain 
dé ki ngèramajal ra tog ra nyakojg 
kitit inginón a? Kitò inten gangin nè 
na jo. 3” Kamla tel ndijèn mundo 
annan: «In yé, ta loi i ri dóat, tit ka'n 
han tên kumi yé a» Tur an: «I ngè- 
kelta ki ta Lubaht.» 

18 Titbè ka a ne, Juifg adin rota i 
mundo kimari han ngah ko lo al, 
mban ad kunin ngékooj dé inón in 
ngah ko lo kamtan. !? Ndijèndi annan: 
«Indin yé, i ngwonsi ka'n han annan 
oojina ki mundo ka la a? Titbain ndi o 
lo tajigla a?» ?? Ngékoojag turin annan 
«Ki ger indin i ngwonji, oojina ki 
mundo tò; ?'na titbain ndi o lo 
tajigla, ki ger al; ké ngèté kuma tò, ki 
gera al. I ndijèna kidóa, i dé ki tog 
gang; ki el ta lon kidòn» ?? Ngé- 
koojag elin tag inòn kitò ndi boolin; 
kitó Juifg ndan tadi nat ketté woi; inla 
dé mad el ta kitiga wakis an, Jésus 
i Christ a nè, ki n'tubana kò kam 
kuj kaounat lodi. “ Kitò inten ngé- 
koojag annan: «I dé ki tog gang; i 
ndijèna kidòa b 

24 Pharisig tel kunin dé inón in i 
mundo mari kirodit gog baitò, elina 
annan: «Ad kossgón Lubah! Jin ki 
ger dé inón i ngèramajal» Tur an: 
«Ké i ngèramajal ka a nè, m'ger al; 
nya kirabè la m'ger yé, min mundo, na 
tajigla m'ndi m'o lo.» ? Elina annan: 
«Ra ri séi? titbain tén kumi a% 
27 Turdi an: «M'elsi woi, na on dò al; 
kitòri i ndigin ki on nè dò gog tò a? 
I ndig ki i telin ngéndoog loa ho a» 
28 Tajina mbiting, annan: «Ii la i ngè- 
ndoo loa yé, na jin, jin ngéndoog lo 
Moise. Ki ger Lubah el ta ki 
Moise, na dé inòn ta, ki ger lo ki té't 
al» * Dé inón turdi an: «An, inten i 
nya kiya la, i gerin lo ki té't al, in tó 
té kumm. * Ki ger Lubah ndi o dò 
kò lo ngéramajalg al; na inla dé mad 
nyaraa i kigo lo Lubaht, ndi ra go 

ndigt loa tó a nè, in la Lubah ndi o dö 
kò loa yé. “Lo-lagir dóningt nu 
dé ki o hoi dé ki té kum dé'n oojina ki 
mundo goto. 3 Inla dé inón i kokiro 
Lubaht al a nè, ra tog ra nya mad al.» 
34 Turina annan: «Oojiin kitaagbè kam 
majalgt, yéla i ndi ndooji a» Tubana 
kò. 


Dég madg inn mundo kigo ndilt 


35 Jésus o hoi tuba ki tubana kò. 
Lon Jésus ndoda yé, ela an: «I ndi ad 
rota Ngwon-dé a? * Dé inón tur an: 
«Brabé, i nó han kad ki m'ada rota? 
37 Jésus ela an: «Oa, dé'n rá eli ta nò, 
iin» 38 Dé inón el an: «Brabé, m'ad 
rota,» na oss dön ber nòat. 

39 Kamla Jésus el an: «Kitò ta 
kigang la m'ré'n dóningt nè yé, kad 
ingin on lo al a nè, ki on lo; kad ingin 
ndi on lo tò a nè, ki telin mundo.» 
“Pharisi madg ki inn nat sia yé, on 
dò ta inten, elina annan: «Jin yé, jin 
mundog tó ho a» “Jésus eldi an: 
«Nèni inn mundog a nè, ni majal 
losi goto, na tajigla i ndi annan, i ndi 
on lo; kitò ipten majal losi to'n 
lotont.» 


Terta dò ngèngonmbatgt 


10 «Rota rota la mndi m'elsi yé; 
dé'n ndi and kinga batgt ki 
tabit al, na ndi al ki rob kirang a nè, 
i ngèboog ki ngèkumrob tò. “Na 
dé'n ndi and ki tabit a nè, i ngè- 
ngonmbatg. “Ngèngonm tabit ndi 
té ada; *batg ndi on dö ndia; ndi kun 
batg lon, kirei ki tóa, ndi ordi tarob 
kitiga. “Lon té ki ki lon'g kitiga tubè 
woi yé, so nòdit, batg a ndulon goa; 
kitó gerin dò ndia. “A ndulon go 
mbah al, na kain la a ainin'na yé; kitò 
gerin dò ndi mbahg al» * Jésus eldi 
ka inten, na gerin gir ta'n ndi eldi 
nö al. 


Jésus i ngèngonmbatg kimaj 
7 Jésus tel eldi an: «Rota rota la 
m'ndi welsi yé, min la min tabit batg 
yé. “Tubè ingin rén nòmt inn ngé- 
boog'g ki ngékumrobg tò, na batg on 

dò ta lodi al. “Min la min tabit yé; 
ipla dé mad and kitakulm a nè, a aj, 
a and ho a té ho, a ngah lo kuln. 
10 Ngéboog a ré kindang al, na mba 
boog ki ja kò ki nuj kò tan. M'ré 
kitòkad batg ngahn kumkajir, ki 
ngahna ki majkur dòt. 

11 Min ngèngonmbatg kimaj, ngè- 
ngonmbatg kimaj ndi ad ron kitò batg. 
12 Na ngèrakilla ki lo nart ki i ngè- 
ngonmbatg al, ki batg inn loa al tò yé; 
inla o bisskolo a ré a nè, tin nya batg, 
na ain, ad bisskolo ré ur dódit hòdi, 
na tinda tindi tò. * Ngèrakilla ki lo 
nart a ain, kitò i ngérakilla nar, ndi 
tur go batg al. 14 Min ngèngonmbatg 
kimaj. Tit in han bob germ'n, min tò 
m'ger Bob, titbè tò la m'ger'n ki 
lomg, lomg tò germin. * M'ndi m'ad 
rom kitò batg tó. '“M'aou ki bat 
madg nò tò, ingin inn kam kingat 
inrán al; inginón tó kari na m'a m'ré 
sédi, a on dò ndim ho; a inn but kira, 
ngengonmdi i kira tò. 

17 M'ndi m'ad rom kad m'tel 
m'taa, kitó inten la Bob ndi tarm'n yé. 
18 Dé mad ki tama goto; na min 
kibé kidóm la m'ndi m'ad ki kamndig 
yé. M'ndi ki tog ki m'ad, m'ndi ki 
tog ki m'tel m'taa gog tó. Bobm 
ndam mber ki m'ra nya inten.» 

19 Kitò inten Juifg gangin nè na jo 
gog baitò dò tat inòn. “Kimadg 
ngainbè kudit annan: «Aou ki ndil 
kimajal, kur dóa woi, kitöri ndi on nè 
dò ta loa a? 2t Kimadg annan: «Tag 
inòn i takel dé ki ngékaou ki ndil 
kimajal wa? Ndil kimajal ra tog té 
kum mundo a» 


Juifg ndigin ta lo Jésus al 


22 1 dónah kult, i kaglo ra féte ki 
töa i *Féte Kar kuj ndub Lubah kam 
bébo Jérusalemt. “2 Jésus a ndia kam 
kuj ndub Lubaht, gir bulot lo Salo- 
mon, ? Kitó inten Juifg lan'na gugin 
dóa, ndijèna annan: «Mban ki ndò ri 
a i nyaji ki kam ki ra bississ a? Inla i 
Christ a nè, el i jaji rauh 2 Jésus turdi 
an: «M'elsi woi, na adin rota al. 
Killag ki m'ndi m'ra kam tò Bobmt inn 
la ndi mamin naj yé. * Na adin rota 

en Lap, 


Ngengonmbatg ki batg lon. 


al kitó inn ki ku batgt lom al. ? Batg 
lom ndi on dò ndim, m'gerdi, ndi 
ndulon gom tò. “M'ndi m'ad'di 
kumkajir kimban kinòt; a nujin kò 
ki nja kira al bat, dé ki ra tog tadi 
jimt goto. ” Bobm in admdi 1 kibo 
toidi tubè, dé ki ra tog tadiji Bobt goto. 
30 Min ki Bobm jin kira.» 

31 Kitò inten Juifg tel din nè mbal 
ki m'tilana nè. “Jésus turdi an: 
«Mojsi killag ngainbè kimaj kokiro 
Bobt, na kita killè ri kudit la i ndi 
tilamin nè a% * Juifg turina annan: 
«Kita killa mad kimaj han ki ndi ki 
tilai'n al, na kitò i ndi el takimal dò 
Lubaht; kito in ki in dé i ndi i tel roi 
Lubaht» 3“ Jésus turdi an: «Ndangin 
kam Mberkindat losi; “m'el m'an, ión 
lubahg,” al é? *5 Ta kikam Maktubt 
lo Lubah dum kor kò. Lubah kun 
inginón lubahg ingin ta lo Lubah ré 
rodit. 3 Min ta a nè, Lubah ndam 
kotko kira, lam dóningt tò, na i ndi 

elin annan, m'ndi m'el takimal dò 
Lubaht, kitó man, min Ngwon 
Lubah a? 2? Inla mndi m'ra killag lo 
Bobm ala nè, ot kadmin rota! “ Na 
inla m'ndi m'ra killèg loa a nè, ké 
admin rota al ka a nè, adin rota killág 
inòn! kitòkad i gerin koikoi tò, Bob 
ndi kammt, min tò m'ndi kam Bobt.» 

39 Kitò inten sahna ki n'hòna; na té 
jidit kò. 

40 Jésus tel aou gog gid bah 
Jourdaint, lo't in Jean ra dég baptémet 
dassa. Jésus ndi kitit nu. * Dég 
ngaiņbè rén roat annan: «Rota, Jean 
ra nyakoj mad al, na nyag tubèn 
Jean el da'n dò dé indin inn rota.» 
42 Dég ngainbè adina rota ki lo't 
inön. 


Lazare woi 


11 Moin ra dé mad in tòa i 
Lazare; bé loa i Béthanie, i bé 
lo Marie ki ngwonkonn Marthe. 
2 Marie ka'n han wur Brabé ki yib 
ki koot mbin, bor danjaa ki bissdòn 
tò la, in la moin ra ngwonkona 
Lazare yé. *Kitó inten ngankona 
kideng kijo inòn lan kiro Jésust, 
annan: «Brabé, dé'n i tara yé, moin 
raa.» “ Na lon Jésus o dò ta inten yé, 
el an: «Moin inten i moin ki a té kwoi 
al, na i kitòkad tò Lubah ko*n kitókad 
tò Ngwon Lubah ko kitakula.» 

5 Jésus tar Marthe ki ngwonkona 
kiden ki Lazare. “ Kitò inten, lon o 
hoi moin ki ra Lazare yé, ra ndò 
jo dòt tò ki lo't inòn. ” Kamla el 
ngéndoog lon an: «Ad ki tel j'aouin 
dóning Judéet gogb 8 Ngéndoog loa 
elina annan: «Rabbi, ra ndò kooss al 
baitò la Juifg sahn ki v'tilain ki mbalg 
yé, la ki aou gog tó a?» ? Jésus tur an: 
«Heure i kilah gidaijo kada al é? 
Inla dé a ndia kada a nè, a ga njan 
gigt al, kitò a o kunj ki dòningt inrán. 
10 Na inla dé a ndia ndó a nè, a ga njan 
gigt kitò kunj goto kamat.» ™ Jésus el 
ta inten, kamla eldi an: «Namji Lazare 
to bi, na m'a m'aou ki m'ndoola dò 
bit» 1? Ngéndoog loa elina annan: 
«Brabé inla i bi han to bi a nè, a yoot.» 

13 Jésus el ta kwoia; na on a annan, ndi 
el ta takò ta ta ki lo bit. 1% Kitò inten 
Jésus el jadi rau an: «Lazare woi; 
15 na m'ra ronel kitatòsi dò gotot ki 
m'goto nu, kitòkad i adin nè rota; bè 
ká a nè, ad ki j'aouin roat» ** Dö tat 
inten Thomas in a kunina Ndinga yé, 
el ngéndoo namng an: «Ad ki j'aouin 
tò ho kitòkad j'woi nat ki Brabéh 


Jésus el an nin ngèkad ngékwoig 
bain, nin ngèkad dég kumkajir tò 


17 Lon Jésus ré yé, ngah Lazare ra 
ndò só kam badt woi. 18 Bé Béthanie 
ta, ra kad bébo Jérusalemt nderbè 
ass kilomètre mita. 1° Juifg ngainbè 
rén ketté ro Marthet ki Marie kad 
ki n'ton sédi dò ndubat kita kwoi 
ngwonkondi. 

20 Marthe ta, lon o hoi Jésus ndi ré 
yé, aou la taa, na Marie ndi ber kam 
kujt baitó. “1 Marthe el Jésus an: 
«Brabé, ni i ndi nè a nè, ngwonkonm 
woi al. ?? Na m'ger ké tajigla, nya ki 
ri in a kò Lubah a nè, Lubah a adi.» 
23 Jésus ela an: «Ngwonkoni a bai lo 
kwoit.» “4 Marthe ela an: «M'ger a bai 
gog kam “bai-ngékwoigt ndòt kidò- 
boit.» 

25 Jésus ela an: «Min ngèkad ngé- 
kwoig bain, min kumkajir; dé ki 
ngèkadmrota, ké woi ka a nè, a ndi 
kumkajir. ? Dé kirei tó ki ngèkaou ki 
dòn don, na ndi adm rota a nè, a woi 
al mban kinónt. Ad rota ta inten é% 
27 Ela an: «An, Brabé; m'ad rota in 
Christ, Ngwon Lubah, in ndi ré 
dóningt nè.» 


Jésus non 


28 Lon Marthe el ta inten woi yé, 
kamla aou kun ngwonkonn Marie 
kiront gid tilt, el an: «Ngendoo-dég ré, 
ra kuni» ?? Marie tò, lon o dò ta 
inten yé, bai kanangbè, aou roat. 
30 Jésus and kam bé't al baitò, na rá 
lot in Marthe ndodat nö baitò. 

31 Kitó inten Juifg ingin ton sia dò 
ndubat, ndin sia kam kujt, lon on 
Marie bai kanangbè, té kitiga yé, 
ndulon goa. Ona annan, ndi aou 
dòbadt, ki n'nont nu. 

32 Lon Marie té lo't in Jésus rá tit, 
oa tò yé, so ber ki njaat, ela an: «Ni 
i ndi nè a nè, ngwonkonm a woi al» 
33 Lon Jésus oa to non, ki Juifg ingin 
rén sia nat ra nonn ho yé, ton russruss 
kam ndilnt, ta on kama tò. “4 El an: 
«I lana rah a?» Elina annan: «Brabé, i 
ré ob 35 Jésus mbel non bitit. “ Kitó 
inten Juifg annan: «On tar in tara yé!» 
37 Na kimadg kudit annan: «Dé inrán 
té kum mundo inón al é? Ra tog kad 
dé inten woi al al é% 


Jésus ad Lazare bai lo kwoit 


38 Kitó inten Jésus tel ton russruss 
kamnt, aou dòbadt. Bad inón i bulo- 
mbal, mbal mad ut taa tò. 3? Jésus el 
an: «Unin mbal kòb Marthe in i 
ngwonkon dén woi nö, ela an: 
«Braþé, tajigla oot gaņ kitö ra ndö 
sö woi.» “4 Jésus ela an: «M'eli, inla 
ad rota a nè a o tog lo Lubah al é% 
41 Kitó inten unin nè mbal kö. Kamla 
Jésus un kumn kidoņ, el an: «Bob, 
m'rai merci kitó ko in o dö kò lom. 
42 Na min ta, mari ka a nè m'geri ndi 
o dò kò lom kindògbè, na m'el ta inten 
kita dég koossg inn ra gugin dòm 
ran kitòkad adin nè rota if la i lam yé.» 
43 Lon el ta inten woi yé, kun nya ki 
ndin kibobè, an: «Lazare, i té kitigab 
“Dén woi nò, té, jia ki njaa inn ki 
dò ki kubu-drap; takuma tò i ki dulo 
ki mindil. Jésus eldi an: «I tutina, i 
nyana don b 


Mbaibég ojin'na ta kad hon Jésus 
(O Matthieu 26:1-5, Marc 14:1-2, 
Luc 22:1-2) 

45 Kitó inten dég ngainbè ku Juifgt 
inn rén ro Mariet on nya'n Jésus ra, 
ad adina rota. ““ Na kimadg kudit 
aouin ro Pharisigt, elindi ta nya'n 
Jésus ra nò. “ Ta a nè, ngéjamosskad- 
kari kibog ki Pharisig kaouin ngé- 
kortag kinat, annan: «Ka ki ra ri a? 
dé inòn ndi ra nyakojg ngainbè. 

48 Tnla ki nyaa kari titbè a nè, dég tube 
a adina rota; Romaing tò a ré tan lo 
loji ki girdég loji bè.» “" Na kimad kudit 
nò, tóa i Caïphe, in i bira ngèjamoss- 
kadkari balt inòn yé, eldi an: «I gerin 
nya mad kira al. “ Maj kitòsi kad dé 
kira woi kitò dég, kad girdég kitaagbè 
nujin kò al. Ion titbè al é “Ta 
inten, un kidón el al; na kitò i bira 
ngèjamosskadkari balt inón la ndò'n 
ndil an, Jésus a woi kitò girdég lodi, 
52 na kitó girdég lodi han kirabè al, na 
kitòkad kaou ngan Lubah ingin 
tinn'na kò kam danrot kikira. “ Dö 
ndòt inòn ojin'na ta kad n'tolina. 
54 Kitó inten Jésus ndia'n ku Juifgt 
tiga wakis gog al; na bai lo't inón kò, 
aou lo't mad nderbè kikad kort, and 
kam bé't mad ki tóa i Ephraim, nu la 
ndi't ki ngéndoog lon yé. 

55 Féte lo Juifg ki tóa i Pague nain 
ndò ngainal. Dég ngainbè bain ngan 
bégt aouin bébo Jérusalem ketté nò 
Fête Paque't, kad arin rodi. 56 Rà 
sahn Jésus, ran kam kuj ndub Lubaht, 
ra elin'na ta annan: «On ri a? A ré 
fête al €» 5? Ngéjamosskadkari kibog 
ki Pharisig ndan mber kad inla dé 
mad ger londia a nè, ki té njaat kitòkad 
n'hòna. 


Marie wur nja Jésus ki yib ki 
koot mbin 
(O Matthieu 26:6-13, Marc 14:3-9) 


1 9 Ndò kimehen ketté nò Paque't, 

Jésus ré bé Béthanie. Lazare in 
Jésus ada bai lo kwoit yé, ndi bé't 
inón. ? Ran mur lokisolé tit nu kitóa. 
Marthe ra o godi ki nyasa, na Lazare 
ndi nat ki Jésus ta nyasat sédi dég 
madg. *Kamla Marie un yib “nard 
kijanjoi ki koot mbin, ki nara i ngain 
ass nuss litre, wur'n nja Jésus, bor 
njaa ki bissdòn. Kuj tube, sé yib ki 
koot mbin assa nak. “Na Judas 
Iscariote, in i kikira ku ngéndoogt loa 
ki a laa ji madngétagt yé, el an: 
“«Kitòri ndugon nè yib ki koot mbin 
indin tan nè gursu in dé a ngah lon 

ra killè ndò bumita, kitò kad ngé- 
ndo'g al a» “El ta inten kitó turn 
go ngéndo'g al; na kitò i ngéboog la 
el'n yé; kitò bol-nar i jiat, ad a òi 
nya'n ungin kamt. ” Na Jésus el an: 
«l nyana ad ngonm nya'n i jiat kitó 
ndó dubm. “ Kitò ngéndo'g ndin rosit 
nè kindògbè; na min rosit kindòg al.» 


Ngéjamosskadkari kibog sahn 
rob tol Lazare 


9 Kooss Juifg on hoi Jésus ndi bé 
Béthaniet, ad rén kita Jésus kirabè al, 
na kitò ko Lazare tò in Jésus ad bai ku 
ngékwoigt. * Na ngéjamosskadkari 
kibog ojin'na ta tol Lazare tò; 21 kitó 
Juifg ngainbè nyandi kò, na aou adin 
rota Jésus kitatòa. 


Dég ran ronel do kand Jésust kam 
bébo Jérusalemt 
(O Matthieu 21:1-11, Marc 11:1-11, 
Luc 19:28-40) 

12 Loti go't kooss dég inn rén fète, 
lon on hoi Jésus ndi ré bébo Jéru- 
salemt yé, * din dòji kag tumur, tén 
nè kitò la taa. Kon ki ndidi kibobè, 
annan: «“*Hosanna! Ngèmajkur la i 
ngèré kam tò Brabèt ki ngar lo 
Israélag yé» Jésus ngah ngwon 
koro, ndi dóat, kigo tat kindang kam 
Maktubt: 

15 «Dég ki bébo “Sion, ot boolin! 

On maj! Ngar losi ndi ré, 

ndi dò ngwon korot.» 

16 Ngéndoog loa gerin gir nyag inten 
dassa al; na lon Jésus bai aou ad ngah 
kossgòn woi yé, kamla kamdi ga dò 
tat inten kindang kam Maktubt da'n 
dóa, mban ad tolin ta nyag inten 
dòat. ¥ Dég koossg ingin ran ro 
Jésust lon kun'n Lazare ki té kam 
badt ada bai ku ngékwoigt tò yé, mana 
naj. * Kitò inten, kooss dég té lan nè 
taa, kitò on hoi ra nyakoj inten. 
19 Kitó inten, Pharisig elin nè na ta, 
annan: «On bè! I gan dòsi set, on dég 
ki dóningt tubè aouin goat woi.» 


Grec madg sahn ki won Jésus 


20 Grec madg ndin nò tò ku ingintin 
rén kitò koss dódi ber nò Lubaht lo 

Ngwon koro. 


fètet yé. 21 Inginòn aouin ro Philippet 
in i dé ki bé Bethsaida kam déning 
Galiléet, ndijèna annan: «Dingam, ki 
ndig ki jo Jésus» ?? Philippe aou el 
André, kamla André ki Philippe aou 
elin Jésus. 23 Jésus turdi an: «Kaglo 
ass woi kad Ngwon-dé ngah kossgòn. 
2t Rota rota la m'ndi m'elsi yé, inla 
kum nyako so ningt woi al a nè, to 
kikiran; na inla woi a nè, a and kandn 
ngain. # De'n ra ta ron a nè, a laa. kó; 
na dé'n ndi or ta ron balang kò kam 
dòningt nè tò a nè, a ngonma ki 
kumkajirt kimban kinòt. * Inla dé 
mad ndig ki n'ra killaber lom a nè, ki 
ndulo gom; lo in min tit, in la ngè- 
killaber lom a i tit ho yé; inla dé mad 
ndi ra killaber lom a nè, Bobm a oss 
góna.» 


Jésus el ta dö kwoint 


27 «Tajigla ta on kamm ngain. Ka 
man ri a? M'a m'kó Bobm kad ajm 
dókadt inten wa? Bè al! i kita inten 
la m'ré'n mban dòkad daiyot ki kon 
inten yé. 28 Bobm, m'kòi kad tò'i kob 
Ndi-ta mad té koki don dòrant, an: 
«M'ad tòm ko woi, na m'a m'tel m'ad 
töm ko kidòt baitò» 2? Kooss dég 

ingin ran lo't inòn, lon on dò ndi-ta 
inón yé, annan; ndi la ndang yé; ki- 
madg annan; malaika la ela ta yé. 
30 Jésus tur an: «Ndi-ta inón té kitatòm 
al, na kitatósi. “Takigang dò 
duniat inran i tajigla, tajigla a tuba 
ngèkonbé dò duniat inran kò. 3? Min 
ta a nè, lon a unmin kidon dò dóningt 
a nè, m'a mor dég tubè kiromt.» 
#3 Jésus el ta inten, ndi oj'n jiniss kwoi 
in bet n'a kwoi. 34 Kitò inten kooss 
dég turina nè annan: «J'o kam Mber- 
kindat, Christ a ndi kinònt yé; 
titbain i ndi el'n an, kari na a unin 
Ngwon-dé kidon a? Ngwon-dé inòn 
i nö a» Jésus eldi an: «Kunj ndi 
kusit la ngwon sin baitó. I ndian lon 
i ndin nè ki kunj baitó kitòkad til basi 
bop al. Dé ki ngèndia kam tilt ger 
lo in ndi aout al. ““Lon i ndin ki 
kunj baitò yé, adin rota kunj! kitòkad 
i telin dég lo kunj.» 


Ta dö kadrota-alt lo Juifg 


Jésus el ta iņten kamla þai rodit 
aou ya ron. “? Na ké ra nyakojg 
ngain nòdit titbè ká a nè, adina rota 
al; *kitókad tolin nè ta ta'n “ngè- 
kelta ki ta Lubaht Esaie el: 

«Nò ad rota ta'n on dò rojit a? 

Ji Brabé i ki té dò ro nòt a? 

39 Kitó inten ran nè tog kad rota al, 
kit6 Esaie tel el tó: 
% «Lubah ut kumdi mbuk; 

ad Kamdi kongkong, 

na béta a on ki kumdi, 

a gerin gira ki ngarkamdi, 

telin kiromt ad m'yootdi.» 

“Esaie el ta inten kitó o kunja 
kirángereng, el ta da'n dòa tò. 

42 Na titbè ka a nè, dég madg 
ngain ku mbaibégt adina rota, na elin 
ta dòt kitiga wang al kita Pharisig, na 
béta tubandi kò kam kuj kaounat lo 
Juifg. “ Ndigin kossgòn lo dé toi ki 
lo Lubah. 


Ta lo Jésus a gang ta dò 
ngékadrota-algt 


44 Jésus un ndin kidon ko'n an: 
«Dé'n ndi adm rota a nè, min han ndi 
adm rota kirabè al, na ad rota Ngèlam 

tò. 45 Dé'n ndi o'm a nè, ndi o Ngèlam 
tè. “Min kunj, m'ré dóningt nè 
kitòkad dé kirei'n ndi adm rota a nè, 
ki ndi kam tilt al. “Inla dé mad 
ndi o dò tag lom, na ngonm godi al a 
nè, min han m'ndi gang ta dóat al; 
m'ré ki m'gang ta dò dég ki dóningt 
al, na ki maj dég ki dóningt. “ Dé'n 
ndi mbatm, ndi ta tag lom al tò a nè, 
ndi ki ngègangta dóat, ad i ta ki mel 
la a gang ta dòat ndòt kidòboit yé. 
49 Kitó m'un ta kidòm m'el al, na Bob 
ki ngèlam la adm mberkinda dò nyat 
in kari na ki m'el, ki tit ki m'a kel'n 
tö. “ M'ger tò mberkinda loa i kum- 
kajir kimban kinòt. Kitò inten ta ki 
m'ndi m'el yé, m'ndi m'el tit ki Bob 
elm'n.» 


Jésus tugo nja ngéndoog lon 


1 3 Ketté nò féte Paque't Jésus ger 

kaglo lon ass kad té kam 
dòningt inran kò ki maou ro Bobt. 
Jésus tar ki lon'g inn ndin dòningt, 
tardi mban ki dóngoi tar. l 

2 Jésus ki ngéndoog lon ndin ta 
nyasat þaitö, Diable nda kam ngar- 
kam Judas Iscariote ki ngwon Simon 
woi kad laa ji madngétaagt. 3 Na 
Jésus ger Bob la nyag tubè jint, ger tö 
té kokiro Lubaht ndi tel aou ro 
Lubaht gog tò yé, “bai ta nyasat, tor 
kubug lon ung, na un serviette dó'n 
bon. “Got gog, ur man tassat, mba 
gir tugo nja ngéndoog lon, bordi ki 
serviette in dò'n bòn. ë Kamla té dò 
Simon Pierret. Pierre ela an: «Brabé, 
ké i tugo njam a% 7? Jésus tur an: 
«Nya ki mndi m'ra yé, i ger tajigla 
al, na a i ger gira gog go't kambai. 
8 Pierre ela an: «A i tugo njam ki nja 
kira al bat.» Jésus tur an: «Inla m'tugoi 
al a nè, nya mad ki go'i nat sém goto.» 
° Simon Pierre ela an: «Brabé, maj kad 
i tugo njam kirabè al, na jim ki döm 
tu tò» 1 Jésus ela an: «Dé'n ndoog 


12:34 Ps 110:4; Es 9:6; Ezék 37:25; Dan 7:14 
12:38 Es 53:1 
12:40 Es 6:10 


Jean 13:11-13:38 


man woi yé, gé ndoog gog al ta, na 
tugo njaa kirabè tan gé, na i kikar 
nyang kitaagbè. Inn kikar nyang, na 
ión tubè al» Y Jésus ger dé ki ngèlaa ji 
madngétaagt maj; kita inten el'n an, 
inn kikar nyang”g tube al. 

12 Kitò inten lon tugo njadi woi yé, 
di kubug, na tel oss kiln ta nyasat gog, 
eldi an: «I gerin nya ki m'ra sési a? 
131 ndi kunmin Ngèndoosi ki Brabé; 
i ndi elin gorobat; kitò min titbè. 
14 Rota, min Brabé ki Ngèndoosi, 
m'tugo njasi tò; kitó inten sumba kad 
i tugon nja'na tò ho. !“M'adsi nya- 
ndaj kitòkad iran tit ki m'ra'n sési yé 
bè. !“Rota rota la mndi m'elsi yé; 
ber i kibo toi ngèn al, ngombangkila i 
kibo toi ngèlan al tò. Y Tajigla 1 1 gerin 
nya inten. Inla i hön ra go't a nè, a 
ión ngéronel. 

18 M'ndi m'el ta losi tube al. 
M'ger ingin m'mbed'di. Na sumba 
kad tolin nè ta ta kindang kam 
Maktubt: “Dé'n sa sém nat ká, gam 
ki gidnjan.” *% Kinòt la m'ndi m'elsi 
kett fòn ran nya al baitò, kitòkad lon 
ran nya woi a nè, adin rota i “Min la 
imin.” Rota rota la m'ndi m'elsi yé; 
dé'n ndi hö dé kiren m'ndi m'laa 
kiront a nè, ndi hòm min kibé kiront; 
dé'n ndi hòm kiront a nè, ndi hò 
Ngèlam kiront tó ho.» 


Jésus el ta ketté an, dé mad a 
lan ji madngétagt 

(O Matthieu 26 20-25, Marc 14:17-21, 

uc 22:21-23) 

21 Lon Mwa, el ta inten yé, ta on 
kama, el ta tiga wang, an: «Rota rota 
la m'ndi m'elsi yé, kikira kusit a lam 
ji madngétagt» ?Kitò inten ngé- 
ndoog ndi nolin nè na, kamdi dadi ta 
pa ké nò ndi el ta loa. * Kikira ku 
ngéndoogt loa ndi nò; i dé'n Jésus 
tara ngain, ndinna ron kad Jésust. 
24 Simon Pierre gaa ki dén, kad ndijè 
Jésus ké nò Jésus el ta loa. 2$ Ngèndoo 
inòn ned kiro Jésust ndijéa an: 
«Brabé, i nó a% 26 Jésus tur an: «In la 
1 dé'n m 'a mla ngwon gaj pain kam 
tant, m'or m'ada yé.» Titbè, lon la 
ngwon gaj pain kam tant woi yé, or 

ad Judas ngwon Simon Iscariote. 
2? Go ngwon gaj pain inòn la, Satan 
and kamat. Jésus ela an: «Nya ki i ndi 
ra, i ra kanangbèb 

28 Ku ingtin ndin ta nyasat yé, dé 
mad ki ger kitöri el'n ta inten goto. 
22 Bol-nar i ji Judast, kitó inten ki- 
madg on a annan, Jésus ela ki ndugo 
nyag inn gé kito fête, ké ki ad nya 
mad ngéndo'g. % Lon Judas ta 
ngwon gaj pain woi yé; té tentenbè 
kitiga. Lo dib. 


Jésus ad ngéndoog lon mberkinda 
kikij 


31 Lon Judas té aou woi yé, Jésus 


el an: «Tajigla *Ngwon-dé ngah 
kossgón, Lubah tò ngah kossgòn 
kamat. “Inla Lubah ngah kossgón 


kamat a nè, Lubah tò a ada kossgòn 
kamnt in kibé kidòn; tentenbè a ada 
kossgòn tò. “ Nganm, min sési nat 
ngwon sin baitó. A isahmin; na tit 
ki m'el'n Juifg bè yé, m'an; lo in m'a 
m'aout, i ran tog kaout al; titbè tò 
la m'elsi'n tajigla ho yé. ““M'adsi 
mberkinda kikij: sumba kad i 
tarin'na! Tit ki m'tarsi'n yé bè, 
ki i tarin'na titbè tò! 3 Dö intinten 
dég tubè a gerin nè inn ngéndoog lom, 
ad i dö tart ki indi tarin'na.» 


Jésus el ta ketté an, Pierre a 
maj ta gern 

(O Matthieu 26:31-35, Marc 14:27-31, 

Luc 22:31-34) 

36 Simon Pierre ela an: «Brabé, a 
aou rah a? Jésus tur an: «Lo in m'ndi 
m'aout, ira tog kaou gomt tajigla al; 
na a i aou gomt kambai» ? Pierre 
ela an: «Brabé, kitóri m'ra'n tog kaou 
goit tajigla al a? M'a mad rom kitói.» 
38 Jésus tur an: «A ad roi kitòm a? 
Rota rota la m'ndi m'eli yé, kinja a 
ko al baitó, na a i maj ta germ nja 
mita.» 


13:12-15 Luc 22:27 

13:16 Mat 10:24; Luc 6:40; Jean 15:20 

13:18 Ps 41:10 

13:20 Mat 10:40; Marc9:37; Luc9:48, 10:16 
13:33 Jean 7:34 

13:34 Jean 15:12, 17; 1 Jean 3:23; 2 Jean 5 

Jésus i rob kaou ro Lubaht ki Bob 


1 4. «Ot kadin kamsi dasi ta pa! I 

ndi adin rota Lubah a nè, ki 
admin rota tò! ? Kam bé't lo Bobm 
kujg ngainbè inn tit. Inla titbè al a nè, 
nèni m'elsi ta inten al; kitò m'ndi 
m'aou ki m'ra go lo kitòsi. *Lo ki 
m'aou m'ra go lo kitòsi a nè, m'a m'tel 
m'ré m'tasi kiromt; kitòkad lo in 
m'ndit a nè, ión tò ki i ndint. *1 gerin 
lo in m'ndi m'aout, i gerin roba tò.» 
5 Thomas ela an: «Brabé, jin ki ger lo 
in i ndi aout al, titbain ki ra tog ger 
roba a% € Jésus ela an: «Min rob, min 
rota, min: kumkajir; dé mad ki aou 
ro Bobt goto na kitakulm tan. ” Ni i 
germin a nè, ni i gerin Bobm tò. 
Kinòt la i gerina, ona tò.» 

8 Philippe ela an: «Brabé, i oj'ji Bob! 
rang a assji.» ° Jésus ela an: «M'ndi nat 
sési kok titbè yé la Philippe i i germ al 
wa? Dén o 'm a nè, o Bob; titbain i 
ndi el an; m'ojsi Bob a? ! Ad rota 
m'ndi kam Bobt, Bob tò ndi kammt al 
é? Tag inn m'ndi m'elsi yé, m'un 
kidòm m'elsi al; na Bob in ndi kammt 
la, ndi ra killè lon yé. * Adm rota 
m'ndi kam Bobt, Bob tò ndi kammt! 
Na inla titbè al a nè, adm rota kita 
killag inón kidòdi! 1? Rota rota la 
m'ndi m'elsi yé, dé'n ndi adm rota a 
nè, killèg ki m'ndi m'ra, in tò a ra; 
an, a ra killag kibo toi inginòn kitò 
m'ndi m'aou ro Bobt. * Ké nya ki ri 
in a i kòn Bob kam tömt a nè, m'a 
m'ra inten kitòkad Bob ngah kossgòn 
kam Ngwont. !“Inla i kòn nya mad 
kam tòmt a nè, m'a mra inten.» 


Ndil Lubah a ré ra ki ngéndoog 
lo Jésus 


15 «Inla i ndi tarmin a nè, a i 
ngonmin go mberkindag lom ho. 
16 M'a m'ko Bob, in tò a adsi Ngèrasési 
kitòkad ndi sési nat mban kinònt, 
17 ad i Ndil rota. Dég ki dóningt ran 
tog taa kirodit al, kitó ona al, gerina 
al tò, na ińn i gerina, kitó ndi nat sési, 
a i kamsit tò. 

18 M'a m'nyasi nganhalgt al, na m'a 
mtel m'ré rosit. **Nain kaglo sin 


Jean 14:1-15:2 


baitò kad dég ki dóningt o'min gog 
al, na i ndi o'min; m'ndi kumkajir, 
kitó inten inn tò a i ndin nè kumkajir. 
2? NdGatinòn a i gerin koikoi m'ndi 
kam Bobmt, i ndin kammt, min tó 
m'ndi kamsit. 

21 Dé'n ndi ki mberkindag lom, ndi 
ngonm godi tò a nè, in la ndi tarm yé. 
Dé'n ndi tarm tò ai ngètar lo Bobm, 
min tò m'a m'tara, m'a m'té ki rom 
hoi kiroat» ?? Judas, (ad i Judas 
Iscariote al), ela an: «Brabé, ri ra nya 
han a i té ki roi hoi kirojit, na kiro 
dég ki dóningt al a» 22 Jésus tur an: 
«Inla dé mad ndi tarm a nè, a ngonm 
go ta lom; Bobm a tara tò; min ki 
Bob j'a ki ré roat, ki hò londiji roat. 
2 Dén ndi tarm al a nè, ndi ngonm 
go tag lom al tó ho. Na ta ki i ndi on 
dö i lom al, na i lo Bob ki ngèlam. 

25 Lon m'ndi nat sési baitó yé, 
m'elsi tag inten. ? Na Ngèrasési, ad 
i Ndil kikunjrang in Bob a lan kam 
tömt, in la a ndoosi nyag tube, a ad 
i gan kamsi dò nyagt tubé ingin m'elsi 
yé. 

27 Kamsollom la m'ndi m'nya 
m'adsi yé, m'adsi kamsollom lom. 
M'ndi m'adsi tit ki dunia ndi adsi'n al. 
Ot kadin kamsi dasi ta pa! Ot kadin 
kamsi gang man! “On dò kel ki 
m'elsi, “mndi maou, na m'a m'tel 
m'ré rosit tó ho.” Ipla i tarmin a nè, 
ni i ran ronel, kitò m'ndi m'aou ro 
Bobt; kitó Bob i kibo toim. ?" Tajigla 
m'elsi nyag inten ketté lon ran nya al 
baitò, kitòkad lon a ran nya a nè, a 
adin rota. “Ma m'elsi ta kirang gog 
ngainal ta, kitò ngèkonbé ki duniat 
inran ndi ré; na aou ki tog dòmt al. 
31 Na sumba kad dég ki dòningt gerin 
m'ndi m'tar Bob, m'ndi m'ra kigo 
mberkindat in Bob adm yé tò.» Jésus 
el an: «I bain! Ad ki j'aouin nuh 


Jésus i din ndu kijéjé 
1 5 Min din ndu kijéjé. Bob i 
ngèkogoa. “Ké dòji kirei 
kikammt ki ndi té ki kandn al a nè, 
a ga ganga kò. Dòji kirei ki ndi té 
ki kandn a nè, a ja takòna kitòkad té 


Jean 15:3-16:8 


ki kandn ki toi dòt. “ Ké tajigla inn 
kikarg woi kitakul ta ki m'elsi. “I 
ndin kikammt! Min tò m'a m'ndi 
kikamsit. Tit ki dòji ra tog kand 
kidòn al, na ra ki dò din ndut tan; 
titbè tó ińn, i ran tog té ki kand al, na 
lon i ndin kikammt tan. “Min din 
ndu, ión dòjiag. Dé'n ndi ki kammt, 
min tò m'ndi kikamat a nè, dé inòn 
ndi té ki kandn ngain, kitò kikanjm 
i ran tog ra nya mad al. *!Inla dé 
mad ndi kikammt al a nè, a lana 
kitiga, tit dòji kag bè, ad tut; kamla 
kaouin dòjig kinat, ungindi kam hort 
ad on rion. ” Inla i ndin kikammt, tag 
lom ton kikamsit tó a nè, i kòn. nya ki 
ri ki i ndigin na Lubah a ra adsi. 
8 Inla i tén ki kand ngain a nè, titbè 
tö Bobm a ngah'n tòko, kitò inten 
a i telin nè ngéndoog lom yé. ° Tit ki 
Bobin tarm'n yé, m'tarsi'n titbè tó. Ki 
i ndin kam tart lom! "Inla i ndi 
ngonmin go mberkindag lom a nè, a i 
ndin kam tart lom; tit ki m'ngonm'n 
go mberkindag lo Bobm yé bè, m'ndi 
kikam tart loa yé bè ho. 1! M'elsi tag 
inten kitòkad ronel lom ndi'n kikam- 
sit, kad ronel losi assnatap tò ho. 

12 Mberkinda lom laten: ki i tar- 
in'na tit ki m'tarsi'n yé bè! !“ Dé 
mad ki ndi ki tar ki toi inten goto; ki 
dé ad ron kitó namng. ** Inn nammg, 
inla i ndi ran nya ki m'ndi m'ndasi 
mbera. 15 M'ndi kunsi berg gog al ta, 
kitò ber ger nya ki ngèa ndi ra al; 
na m'kunsi nammg kitò m'ad i gerin 
nyag tubè'n m'o dò ro Bobmt. 'éIòn 
la i kotmin al; na min m'kotsi yé, 
m'ndasi kitòkad aou andin kandsi, 
kad kandsi to kinòt tò. Kitò inten nya 
ki ri ki ai kòn Bob kam tömt a nè, ki 
adsi. 1? Mber inten m'ndasi yé: ki i 
tarin'na !» 


Dég ki dóningt a ossin ta ngéndoog 
lo Jésus 

18 Inla dég ki dóningt ndi oss'sin ta 
a nè, ki i gerin ossmin ta ketté woi lon 
oss'sin ta al baitó. ** Ni inn lo dég ki 
dòningt a nè, ni dég ki dòningt a tarsin 
kitò inn lodi. Na inn lo dég ki 
dóningt al, na m'kotsi ku dégt ki 

dóningt; kita inten la dég ki dòningt 
ndi oss'sin.nè ta yé. 2 Adin kamsi ga 
dò tat ki m'elsi nò; “ber i kibo toi ngèn 
al.” Inla dan rom ndo a nè, a.dan rosi 
ndò tò ho; inla ngonmin go ta lom a 
nè, a ngonmin go ta losi ho. % Na a 
ran sési nyag inten tubè kitatòm kitò 
gerin Ngèlam al. 2 Nèni m'ré m'eldi 
ta al a nè, nèni ndin ki majal al; na 
tajigla on ta ka kelin dò majalt lodi al. 
23 Dé'n ndi ossm ta a nè, ndi oss ta 
Bobm tò. ?Nèni m'ra killág kudit 
ingin dé mad kirang ra ala nè, ni 
majal lodi goto; na tajigla on killag 
lom, na ossmin ta ki Bobm tu. *% Na 
inten ra nya kitòkad tolin nè ta ta 
kindangkam Mberkindat lodi; “ossmin 
ta kikanj ta.” 

26 Na lon Ngèrasési ré woi a nè, ki 
m'a m'lan kirosit kokiro Bobt, ad i 
Ndil rota ki ndi té kokiro Bobt yé, 
a ma naj dömt. ? Ińn tó a i man naj 
dòmt kitò i ndin sém nat lo yaboodat 
nu.» 


16 «M'elsi tag inten kitòkad i son 
kò al. ? A tubasin kò kam kuj 
kaounagt lo Juifg. Doúkaglot ki a 
ré nò dé kirei ki a tolsi a nè, a o an 
n'ndi n'ra killè in Lubah ndig. “A 
ran nyag inten kitò gerin Bob al ho, 
germin al tò ho. “Na m'elsi tag inten 
kitòkad lon kaglo ass a nè, kamsi a 
ga dò tat ki m'elsi nò ketté woi.» 


Killa lo Ndil Lubah 


«Na m'elsi nyag inten lo yaboodat 
nu al, kitò m'ndi nat sési. *Tajigla 
m'ndi m'aou ro Ngèlamt. Dé mad 
kusit nè ka ndijèm ké m'ndi m'aou rah 
a, goto. “Na kita kel ki m'elsi tag 
inten yé, ad kamkil rooss kamsi. * Na 
m'ndi m'elsi rota, maj kitòsi kad 
m'aou; kitò inla m'aou al a nè, Ngè- 
rasési a ré rosit al; na inla m'aou a nè, 
m'a m'laa kirosit. 8 Lon a ré a nè, a 
hö dég ki dóningt nè ki ta dò majalt 


15:12 Jean 13:34, 15:17; 1 Jean 3:23; 
2Jean 3 

15:20 Mat 10:24; Luc 6:40; Jean 13:16 

15:25 Ps 35:19, 69:5 


152 


lodi, ki ra dannaseou, ki takigang tò. 
"A hódi ki ta dò majalt kitó ndi 
admin rota al; l” dò ra dannaseout 
kitò mndi m'toi maou ro Bobt, na a 
i o'min gog al; ! dò takigangt tò 
kitò Lubah gang ta dò ngèkonbé ki 
dóningt inrán woi. 

12 M'ndi ki ta madg la ngainbè kad 
m'elsi baitó na i ran tog kundi tajigla 
al. 13 Na lon In ad i Ndil rota a ré a nè, 
a orsi tarob kikam rotat tube, kitó 
a un kidón el al, na a el nyag tubè'n 
a o dö, a ojsi nyag ki ndi rén. “ A ad 
töm ko tò, kitó a di kam lomt, a ojsi. 
15 Nyag tube ki inn lo Bob inn lom. 
Kitó inten la m'el'n man, ndi ói 
kam ki lomt, a ojsi tò yé.» 

Jésus el ta dò kamkilt ki ronel 


16 «Kaglo nain tenbè a nè, a ilan 
kumsi dòmt gog al; kamla kaglo 
tenbè gog tó a omin» *” Kitò inten 
kimadg ku ngéndoogt loa elin'na 
annan: «Ta ri han ndi elij an, kaglo 
nain tenbè a nè, j'a ki la kumji dóat 
gog al; kamla kaglo tenbè gog tò j'a 
j'oa, ki ta ki el nò tò, kitò n'ndi n'aou 
ro Bobt a» 128 Elin annan: «Ta ki el 
nò an, kaglo nain tenbè yé, gira iri a? 
Ki ger gir ta ki el nó al» 1° Jésus ger 
ndigin ki m'ndijèn'n ta, kitó inten 
eldi'n an: «I ndi ndijèn'na ta dò tat ki 
m'elsi nò m'an, kaglo nain tenbè a nè, 
a i lan kumsi dömt gog al; kamla 
kaglo tenbè tó a o'min yo? Y Rota 
rota la mndi m'elsi yé, a i nonn, a 
udin wi tó, na dég ki dóningt a ran 
ronel; a i ran kamkil, na kamkil losi 
a tel ronel. * Lon dékiden ndi ton 
kooj a nè, ndi ki kamkil, kitó ndóa ass; 
na lon ooj ngwon woi yé, kama woi dò 
kamkil loa, kita ronel kibo raa dò 
koojt in ooj ngwon ki dóningt. 22 Ión 
tò, tajigla i ndin ki kamkil; na m'a 
m'o'si gog, kamla rosi a nelsi, dé 
mad ká a ta ronel losi goto. 

23 Ndóatinón a i ndijèmin ta mad 
al. Rota rota la m'ndi m'elsi yé; nya 
ki ri ki a i kón Bob kam tómt a ne, 
a adsi. ?* Mban tajigla i kòn nya mad 
kam tömt al. I kòn! na a i ngahn, 
kitókad ronel losi rooss'n tap.» 


Jean 16:9-17:9 


Jésus el ta do tet ro dunia 


25 «M'elsi ta nyag inten ki tertag. 
Kaglo ndi ré nò, in m'a m'elsi ta ki 
tertag gog al, na m'a m'elsi ta lo Bob 
kitiga wakis. “ Ndóatinón a i kòn 
kam tömt, na m'elsi m'an, 
m'ndijè Bob kitòsi al; 2? kitò 
kidòn ndi tarsi, kitò i tarmin, 
rota m'té kam Bobt. ““M'té 
Bobt, m'ré dóningt nè, tajigla m'ndi 
m'nya dóning, na m'ndi m'aou ro 
Bobt.» 

29 Ngéndoog loa elina annan: «O! 
tajigla ki ger indi el ta kitiga wakis, 
iterta la i ndi el al. “ Tagigla ki ger 
i ger nyag tube, i gé kad dé mad ndijèi 
ta al; kitò inten j'ad'n rota i té kokiro 
Lubaht» * Jésus turdi an: «Tajigla 
adin rota a? 3? On maj! dòkad ndi ré, 
tajigla ré woi tò, in a i tinn nè na, ké 
dé kirei a aou lo lon, a i nyamin 
kikirambèdo, na min kikiram al, kitò 
Bob i nat sém. * M'elsi ta nyag inten, 
kitókad i ngahn nè kamsollom kammt. 
Kam dòningt nè i ndin ki kamkol, 
na irèn kamsi ndang, m'tet rò dunia.» 


Jésus el ta ki Lubah kitò ngéndoog lon 


17 Lon Jésus el tag inòn tiga yé, 
un kumn ki don dòrant, el an: 
«Bob, kaglo ass woi, ad tò Ngwoni ko 
kitòkad Ngwoni ad tói ko tò! 2 kigo 
togt in ada dó ngékumkajirgt tube, 
kitòkad ad kumkajir kimban kinòt dég 
tubè ingin ada. * Inten la i kumkajir 
kimban kinòt yé, kad dég geriin in 
Lubah ki ngèrota kirabè ki Jésus 
Christ ki i laa tó. “M ndi m'ad toi ko 
dóningt nè, ki lo tol kòn killat ki i 
adm ki m'ra nó. “Tajigla, Bob, ad 
tòm ko roit In kibé, kigo tòko't in 
m'ndi'n séi nat lon ndahn nè doning 
al baitò. 

6 Dég ki i admdi kokam dégt ki 
dóningt nè yé, m'ad'di gerin tói. Inn 
loi, if la admdi yé; ngonmin go ta loi 
tó. 7 Tajigla gerin nyag tubé ingin adm 
inn ko roit, $kitó m'ad'di tag ki i 
adm; inn tò tan, gerin tò m'té kokiroit 
kirota, adin rota iñ la i lam yé. 

9 M'ndi m'kò kitòdi. M'ndi m'kò 


Jean 17:10-18:15 


kitò dég ki dòningt al, na kitò dég ki i 
admdi kitó inn loi. 1 Nyag loi tubè 
inn lom, loig tò inn lom; m'ngah 
kossgón kamdit tò. * M'ndi dóningt 
gog al ta; na inginòn ndin dóningt; 
min tò m'ndi m'aou roit. Bob ki 
ngèkunjrang m'kói ki i ngonm dég 
ki i admdi kam tog tòit, ad i tò ki 
adm, kitòkad inn kira tit jin bè. 
12 Lon min sédi nat baitò yé, ingin i 
admdi m'ngonmdi kam tog tòit ad i 
tò ki i adm; m'ngonmdi maj ad kikira 
kudit ká nuj kò al, na dé ki ngènujkò 
inòn kirabè tan; kitòkad tolin nè ta ta 
kindang kam Maktubt. * Na tajigla 
m'ndi m'aou; nyag inten tò m'ndi 
m'el dòningt nè kitòkad ngahn ronel 
lom kikassnatap kamdit. *1* M'ad'di 
ta loi; dég ki dóningt tò ossindi ta kitò 
inn lo dég ki dòningt al. 15 MPndi 
m'kòi ki öidi ku dégt ki dóningt kò 
al, na kad ki i ngonm Ngèmajal dòdit. 
18 Inn lo dég ki dòningt al tit ki min lo 
dég ki dóningt al tó. 171 teldi kija- 
bat't kam rotat, ta loi la i rota yé. 
18 Tit ki i lam'n kiku dégt ki dòningt 
yé, titbè tò la m'ladi'n kiku dégt ki 
dóningt. !? M'adi rom kitaagbè kita- 
tòdi kitòkad inn kibé kidòdi telin rodi 
kijabat't kam rotat. 

20 Kitò ingindin kirabè la m'ndi 
m'kò'n al, na kitò inginòn tò ingin a 
admin rota kita ta lodi. 2 M'kò kitó- 
kad inn tubè ki inn kira tit ki In Bob 
In kammt, min tó min kamit, kad dég 
ki dóningt adin nè rota In la i lam yé. 
22 M'ad'di tòko in i adm, kitókad inn 
kira tit ki jin kira. “Min kamdit, 
In kammt tó ho, kitòkad inn kikassna- 
tap kam kirat, kitókad dég ki dóningt 
gerin nè In la i lam yé, i tardi tò, tit ki 
i tarm'n. 

24 Bob, ingin i admdi yé, m'ndig ki 
ndin sém nat lo't in min tit kitókad 
on tòko lom in adm, kitò i tarm ketté 
lon lan nè gir dóning al baitó. % Bob 
kidannaseou, dég ki dòningt geriin al, 
na min m'geri; inginòn tò gerin ta kad 
i lam. “M'ad'di: gerin tói, m'a 
m'ad'di gerina tò, kitòkad tar inten 
in i tarm'n ki i kamdit, min tò, ki 
min kamdit.» 

Judas la Jésus ji madngétagt 
ad hóna 
(O Matthieu 26:47-56, Marc 14:43-50, 
Luc 22:47-53) 


18 Lon Jésus el tag inten woi yé, 
té tiga nat ki ngéndoog lon, 
aou gid man yasst ki tóa i Cédron, lo 
in ndòr mad to't. Jésus ki ngéndoog 
lon andin kamt. *Judas in ndi laa 
ji madngétagt yé, ger lo inòn bet; Jésus 
ki ngéndoog lon a kaouin'na kitit ki 
nja natnatbè. 3 Kitó inten Judas ngah 
but ngéròg ki gardeg kokiro ngé- 
jamosskadkari kibogt ki Pharisig yé, 
ré sédi lo't inòn ki lampeg ki hordog'g 
ki nyakatg. “Jésus ger nyag tubè ki 
ndi rén dönt, ad té tiga, eldi an: «A i 
sahn nö a% $ Turina annan: «Jésus ki 
Nazareth» Jésus eldi an: «l min» 
Judas ki ngèlaa ji madngétgat, ra nat 
sédi. “Lon Jésus eldi an: «l min» yé, 
telin ki gid'di tuson dòningt. 7 Jésus 
tel ndijèdi gog tó, an: «A i sahn nò a? 
Elina annan: «Jésus ki Nazareth» 
8 Jésus tur an: «M'elsi ba, man, i min. 
Inla i min la i rá i sahmin a nè, i nyan 
dég inrán ad douinb ° Jésus el ta inten 
kitòkad tolin ta ta'n el an: «Ku ing- 
intin admdi, kikira té jimt so al.» 
W Simon Pierre aou ki *kassgar, hò 
tui, ga'n ber lo bira ngèjamosskadkari, 
gang'n mbia ko kona. Tú ber inón 
i Malchus. !! Jésus el Pierre an: « la 
kassgar hauat gog! m'a m'ain kam kop 
ah in Bobadm ki m'ain kamt yé al 
é» 


Jésus rà nö Annast 

12 But ngéròg ki biradòdi ki 
gardeg lo Juifg hòn Jésus, dòna. 
13 Aouin sia ro Annast ketté, kitó i 
mum Caiphe in i bira ngèjamosskad- 
kari balatinòn, 4 Caïphe ka'n han 
oj Juifg ta an: «Maj kad dé kikira woi 
kitó dég.» 

Pierre maj ta ger Jésus 

15 Simon Pierre ndulo go Jésus, 

titbè tó ngèndoo mad. Bira ngé- 

Judas Iscariote ki kooss ngèròg. 

jamosskadkari ger ngèndoo inòn bet, 
ad and natbét lo bira ngèjamosskad- 
kari nat ki Jésus, “na Pierre rá 
tabit't tiga. Ngéndoo inón in bira 
ngèjamosskadkari gera bet yé, té tiga, 
el ta ngwon kiden ki ngèngonm tabit, 
na or Pierre and sia. “Ta a nè, 
ngwon kiden ki ngèngonm tabit inòn 
el Pierre an: «li ku ngéndoogt lo dé 
inòn tò alé» Pierre an: nin kudit al. 

18 Berg ki gardeg ingin ran don lo't 
inón ran hor ki muin ketté woi; kitò 
kul on; ra tibin hor; Pierre tò ra tib 
hor sédi. 


Bira ngèjamosskadkari nder gir 
ta lo Jésus 


(O Matthieu 26:49-66, Marc 14:55-64, 
Luc 22:66-71) 


19 Bira ngèjamosskadkari ndijè 
Jésus ta dò ngéndoogt loa ki nyandoo 
loa tò. 2 Jésus tura an: «M'el ta dan 
dégt tiga wakis, m'ndoo dég ki- 
ndògbè kam kuj kaounat lo Juifg ki 
kam kuj ndub Lubaht, lo in Juifg tube 
a kaouin'na kitit, m'el ta mad gid 
tilt al. 2 Kitóri i ndi i ndijèm'n a? 
I ndijè ingin on dö ta lom, ta ri 
m'eldi! Inginòn gerin ta ki m'el nò 
bet.» ?? Dö tat inòn kikira ku gardegt 
inn ran lo't inón nda Jésus ki jin, el an: 
«I rá i tur ta bira ngèjamosskadkari 
titbè é% ?3 Jésus tur an: «Inla mel ta 
kimajal a nè, i ma naj majala! na inla 
m'el ta kimaj a nè, kitóri ira i ndam'n 
ak 

24 Annas laa kidö’ö bè kiro Caiphet 
ki i bira ngèjamosskadkari. 


Pierre tel maj ta ger Jésus 
gog baito 
(O Matthieu 26:71-75, Marc 14:69-72, 
Luc 22:58-62) 


25 Simon Pierre ra nò, ra tib hor. 
Dég madg elina annan: «In ku ngé- 


ndoogt loa tò al é» Pierre maj, an; 


nin kudit al. ?“Kikira ku bergt lo 
ngèjamosskadkari ad i nooj ber in 
Pierre gang mbia nò, el an: «M*o'¡ nat 
sia kam ndórt al é?» * Pierre tel maj 
gog tò, tentenbè kinja mad ko. 

Jésus rá nò Pilatet 
(O Matthieu 27:1-2, 11-14, Marc 15:1-5, 
Luc 23:1-5) 

28 Orin Jésus ro Caiphet, aouin sia 
kam kujt lo ngékonbé, lo ar yororo. 
Inn kibég kidódi andin kam kujt lo 
ngèkonbé al, na béta n'telin *kiyer ad 
ogindi san nyasa Pâque. ?" Kitò inten 
*Pilate té ré rodit, el an: «Ta ri i ndi 
unin nè dò dé inrán a » Turina 
annan: «Inla dé inrán i ngèramajal al a 
nè, ni ja ki laa jiit al» * Dö tat inten 
Pilate eldi an: «Inn kibég kidòsi 
unina, i gangin ta dóat kigo Mberki- 
ndat losi» Juifg elina annan: «J'aou 
ki tog kad ki gang'n ta kwoi dò dét 
mad al.» ? Ran inten kitòkad tolin nè 
ta ta'n Jésus el da'n dò kwoi in a 
kwoi. 

33 Pilate tel and kam kuj konbét 
gog, kun Jésus kiront, ela an: «In ngar 
lo Juifg é» “Jésus tur an: «I un ta 
inten kidòdi la el yo, ké dég madg 
eliin ta inten dan nè döm a? 35 Pilate 
tur an: «Min Juif a? Girdég loi ki 
ngéjamosskadkarig, inn la lain jimt 
yé; ¡ra ri a?» 36 Jésus tur an: «Konbé 
lom i ki dóningt inrán al; nèni konbé 
lom i ki dóningt inrán a nè, ni ngékilag 
lom a ròn kitòm, kitòkad lamin ji 
Juifgt al; na tajigla konbé lom i ki 
nèbè al» 3 Kitò inten Pilate el an: 
«Ad i ngar a» Jésus tur an: «In el 
titbè, min ngar. Kooj ki oojm ki rém 
dóningt nè i kitòkad m'ma naj dò 
rotat. Dé kirei ki i lo rota a nè, ndi nel 
mbin kiromt» * Pilate ela an: «Rota 
iri a? 


Gangin ta kwoi dò Jésust 

(O Matthieu 27:15-31, Marc 15:6-20, 

Luc 23:13-25) 

Lon el ta inten ye, Pilate té aou ro 
Juifgt gog, eldi an: «M'ngah ta mad dò 
dét inran al. 3° Na aouin ki nyabelbé 
losi kad m'or dé kira m'adsi ki ndò 
Paque yé; i ndigin ki m'or ngar lo 


18:11 Mat 26:39; Marc 14:36; Luc 22:42 

Juifg m'adsi é» “Tel kon mbiting 
gog, annan: «Dé inrán al, na Barabbas 
tan» Barabbas ta, i ngèkumrob. 


1 Kamla Pilate un Jésus ad 

ndana ki ndeh. ? Ngéròg ran 
jog kòn, lan dòat, lan kubu kikiré 
gannia roat. * Kamla rén roat, annan: 
«Lalé, ngar lo Juifgb Rà tindana ki 
dajidi. 

4 Pilate té tiga gog, el Juifg an: 
«On maj! M'ndi m'ré sia tiga rosit, 
kitòkad i gerin m'ngah ta mad dóat 
al» “Kamla Jésus té, ki jog kòn 
dònt, ki kubu kikiré gannia ront. 
Pilate eldi an: «On dingam tab “ Lon 
ngéjamosskadkarig ki gardeg ona yé, 
unin ndidi kon nè, annan: «I gaa 
kagdoosst! I gaa kagdoosstb Pilate 
eldi an: «lin kibég kidòsi aouin sia, i 
gana kagdoosst, kitò m'ngah ta mad 
dóat al» ” Juifg turina annan: «in ki 
ndi ki Mberkinda loji, na kigo Mber- 
kindat loji, sumba kad woi kò, kitò 
tel ron Ngwon Lubaht.» 

8 Lon Pilate o dò ta inten yé, tel 
bool'n ki toi; ° tel and kuj-konbét gog, 
el Jésus an: «If ko ki rah a% Na Jésus 
laat al. ""Kitò inten Pilate ela an: 
«I lam tat alé? I ger m'aou ki tog kad 
m'ori'n, m'aou ki tog kad m'gai'n 
kagdoosst al é» Jésus tura an: 
«I ndi ki tog dòmt al bat, na inla adiin 
ta kad'koki don tan. Kitò inten dé 
ki ngèlam jiit ra majal kibo toi.» !? Dö 
tat inòn Pilate sah ki n'ora, na Juifg 
kon mbiting, annan: «Inla i or dé 
inran a nè, in nam César al. Ké dé 
kirei'n tel ron ngart a nè, ndi ndoor 
César.» 

13 Lon Pilate o dò ta inten yé, ré ki 
Jésus tiga, ndi ber dó pong gangtat 
kam lo't mad ki a kunina Dingirlo, na 
ki ta Juif i Gabbatha. ** I “Ndò ra go 
nyag kitó Paque, kadmidi i nderbè. 
Pilate el Juifg an: «On ngar losib 
15 Na kon mbiting annan: «I tola! I 
tola! I gaa kagdoosst!» Pilate eldi an: 
«Ki m'ga ngar losi kagdoosst é% Ngé- 
jamosskadkari kibog turin annan: 

«Ngar loji mad goto, na César tan» 
16 Kamla Pilate la Jésus jidit kad gana 
kagdoosst. 


Gan Jésus kagdoosst 
(O Matthieu 27:32-44, Marc 15:21-32, 
Luc 23:26-43) 

Kitó inten orin Jésus aouin sia. 
1? Jésus un kagdoossn ki dòn, té aou'n 
lo't mad ki tóa i Lo-ka-dò, na a 
kunina Golgotha ki ta Hébreu. 18 Nu 
la gana kagdoosst ki kimadg jo nat sia 
yé; kikira ko mad, kikira ko mad, ki 
Jésus dandit. 

19 Pilate ndang maktub ad lan Gon 
dò kagdoosst. Ta kindang laten: Jésus 
ki Nazareth, Ngar lo Juifg. * Juifg 
ngainbè liren ta kindang inòn, kitò lo 
in gan Jésus kagdoosst yé, i nderbè 
kikad bé't. Ta kindang inón i ki ta 
Hébreu ki ta “Latin ki ta Grec tò. 
21 Ngéjamosskadkari kibog lo Juifg 
elin Pilate annan: «Ot ndang, Ngar lo 
Juifg! na maj kad i ndang titbè: El 
an nin Ngar lo Juifgh “ Pilate tur 
an: «Nya ki m'ndang woi, m'ndang, a 
to titbè.» 

23 Lon ngéròg gan Jésus kagdoosst 
woi yé, òin kubug loa, kegin gir sò, 
gir kira kitò ngèrò kirei. Na naim 
kubuji loa; kubuji inón i kikanj kur, i 
ki jo ta jo kitaagbè, kòat mban ung 
kiber. *Kitó inten elin'na annan: 
«Ot kadin ki til! na ad ki yan yuk dòt! 
kad ki yo dé'n a un» Inten ra nya 
kitòkad tolin nè ta ta kikam Maktubt: 

«Kegin'na kubug lom kinadit, 

yan yuk dò kubujit lom tò.» 
Ngéròg ran nyag inòn titbè. 

25 Na kona ra kad kagdoosst lo 
Jésus nat ki ngwonkon kona kiden 
ad i Marie ki nè Cléopas, ki Marie 
Madeleine tò. ? Lon Jésus o konn, ki 
ngèndoo lon in tara ra lo't inòn yé, 
el konn an: «Dékiden, o ngwonib 
27 Kamla el ngèndoo lon an: «O koni» 
Dòkaglot inón ngèndoo inòn una ki 


bé lon. 

Jésus woi kagdoosst 
(O Matthieu 27:45-56, Marc 15:33-41, 
Luc 23 :44-49) 

28 Go nyagt inten, Jésus ger nyag 
tubè tigan woi yé, el an: «Kinda onm.» 
El titbè kitòkad tol'n ta ta kikam 
Maktubt. ?* Lo't inón ndan bir mad 
tit ki kassndu kimass roossa. Ngéròg 
lan ndòkiro kam kassndut unin nè. 
Kamla lan ndòkiro inón ta kòn ngwon 
kag *hysopet, lan nè ta Jésust. % Lon 
Jésus ta man kimass tant yé, el an: 
«Nyag tube tigan woi.» Kamla ga dön 
kiber, na nya ndiin ad té. 


Ngèrö mad un ninga oss'n kad Jésus 


31 Juifg kön Pilate kad tetin njadi, 
ki orindi kö. Ran titbè kitö i ndö ra 
go nyag kitö Pâque, na ndigin kad 
danro dég ran kidon kagdoosst ki ndò 
takò al, kitò ndò takò inòn i ndò kibo. 
32 Kitó inten ngéròg rén, tetin nja 
kidassa, ki kimad in gana kagdoosst 
nat ki Jésus. “ Na lon rén ro Jésust 
yé, on woi ketté ad tetin njaa al. ** Na 
kikira ku ngérògt oss kada ki ninga; 
tentenbè moss ki man ainint. 35 Dé'n 
o yé, ma naja, najkima loa i rota tò, 
kitòkad inn tò adin nè rota. * Kitò 
nyag inten ran nya kitòkad tolin nè 
ta ta kikam Maktubt: 

«A tetin kingaa kira al bat.» 

37 Ta mad kirang kikam Maktubt tó 
el an: 

«A on in han ossina.» 


Dubin Jésus bulombalt 


38 Go nyagt inten, Joseph ki bé loa i 
Arimathée, ki i ngèndoo lo Jésus, na 
ya dòn kitò bool Juifg yé, ndijè 
Pilate kad ki ad m'un danro Jésus. 
Pilate nya ada. Ta a nè, Joseph ré, un 
danro Jésus. 3? Nicodème tò, in mari 
aou ro Jésust ndò yé, ré ki *myrrh 
ki “aloès ki burin nat. Koia i nderbè 
kad ass kilo dòmita. “ Unin danro 
Jésus, dulona ki kubu-drap ki nyag 
ki koot mbin, go nyabelbé dub nint lo 
Juifg. “ Ndòr mad i lo't in gan Jésus 
tit kagdoosst. Bulo kikiji kam ndòrt 
inón. Nin dé to't nja kira al. “ Lo't 
inòn la lan Jésust, kitó i ndò ra go 

nyag kitò Paque lo Juifg, na bulombal 
inón i nderbè kitit. 


Bulombal to kari, danro Jésus gotot 
(O Matthieu 28:1-8, Marc 16:1-8, 


Luc 24:1-12) 

20 Dö ndòt kidassabang lo ndòg 

kisiri yé, Marie Madeleine aou 
dòbadt kisin rititi, lon lo ar al baitò. 
O unin mbal kò ta bulombalt. 2 Kitò 
inten la or kingod ré ro Simon Pierret, 
ki ngèndoo inòn tò in Jésus tara, eldi 
an: «Unin Brabé kam bulombalt kò, na 
ki ger lo in lanat al» “ Pierre ki ngè- 
ndoo inòn tén, aouin dòbadt. * Ossin 
ngod orin nat, na ngèndoo kimad inón 
ain toi Pierre, té dòbadt ketté; Bud 
gat o lo kikamt, na o kubunin to kiber, 
na and kèmé al. “Kamla Simon 
Pierre ut goa, ré and kam bulombalt, o 
kubunin to kiber; ?ki mindil tó 
in to dò Jésust, to nat ki kubunin al, 
na i ki tet kam nat to kidang. $ Kamla 
ngéndoo kimad inón in té dóbadt ketté 
yé, and kèmé, o, ad rota tò. ? Kitò 
gerin ta kikam Maktubt al baitò in an, 
kari na Jésus a bai ku ngékwoigt. 
10 Kitó inten la ngéndoog tel aouin nè 
bé lodi gog. 


Jésus té hoi kiro Marie Madeleinet 
(O Matthieu 28:9-10, Marc 16:9-11) 


11 Marie rá tiga ta bulombalt, rá 
non. Ra non baitó, ud gat, o lo 
kikam bulombalt. 120 malaikag jo 
ki kubug kindá ngung rodit ndin nè 
lot in danro Jésus to't mari, kikira i 
ko dòt, kikira i ko njat. 1° Ndijèna 
annan: «Dékiden, kitöri i rá i non'n a» 
Turdi an: «Kita kun ki unin Brabé lom 
aouin sia, na m'ger lo in lanat al» 
14 Lon el ta inten woi yé, mbel gidn, o 
Jésus rè loatinòn, na ger takina Jésus 
al. 15 Jésus ndijèa an: «Dékiden, i rá 
inonkitòri a? I rài sah nó a?» Marie 
oa an i ngèndòr, ndijèa an: «Dingam, 

inla una i laa lo't mad a nè, i ojm lo 
in i laat nò, kad m'aou muna. 
16 Jésus ela an: «Marie» Marie mbel, 
ela ta ki ta Hébreux an: «Rabboni.» 
(gira i titbè: Ngèndoo-dég.) * Jésus 
ela an: «Ot hòm! kitò m'aou don ro 
Bobt al baitò, na aou ro ngankonmt! 
Eldi an, m'ndi m'aou don ro Bobmt ki 
Bobsi, m'aou don ro Lubaht lom ki 
Lubah losi» !8 Ta a nè, Marie Made- 
leine aou, or hoia ngéndoog an, n'o 
Brabé, eln tag inten tò. 


Jésus té hoi kiro ngéndoogt lon 

(O Matthieu 28:16-20, Marc 16:14-18, 

Luc 24:36-49) 

19 Dò ndòt kidassabang lo ndòg 
kisiri, ngéndoog utin tabitg lo't in 
kaouin'na kitit kita bool ki boolin 
Juifg. Jésus ré lokisolé, rà dandit, 
eldi an: «Lafia ki ndi dòsit'» 2 Lon el ta 
inten woi yé, ojdi jin ki kadn. Ngé- 
ndoog ran ronel dò ko't ki on Brabé. 
21 Jésus tel eldi gog tò an: «Lafia ki 
ndi dòsit! Tit ki Bob lam'n yé, titbè 
tò m'ndi m'lasi'n.» 2 Lon eldi ta inten 
woi yé, to kò kamdit, eldi an: «q tan 
Ndil kikunjrang» “Ingin i nyan go 
majalg lodi kò a nè, inn ki nya go kò, 
na ingin adin majalg lodi hòndi sem a 
nè, a hòndi sem tò ho.» 


Jésus té hoi kiro Thomast 


24 Na lon Jésus ré yé, kikira ku 
ngéndoogt kikilah gidaijo, adi Thomas 
ki a kunina Ndinga, i nat sédi al. 
25 Kitò inten ndeg ngéndoo madg 
elina annan; n'on Brabé. Thomas eldi 
an; inla n'o goot dò ngaug kikam jiat, 
n'la ngwon jin goot dò ngaugt, ki n'la 
jin ta bulo dò't kikadat tò al a nè, n'a 
n'ad rota al bat. 

26 Go ndògt kijijo, ngéndoog lo 
Jésus kaouin'na kam kujt kikira inòn 
gog tò, na tabitg inn kikut. Thomas i 
nat sédi. Kamla Jésus ré, ra dandit, el 
an: «Lafia ki ndi dósitt “”” Kamla el 
Thomas an: «I la ngwon jii nè, o jim! 
I la jii nè, i laa ta bulo dò't kikadmt! 
Ot bad, na ad rotab ? Thomas tura 
an: «Brabé lom ki Lubah lomh 
2? Jésus ela an: «Kita ko ki Oom la, ad'n 


Jean 20:16-21:11 


rota. Ngéronelg la i ingin on al, na 
adin rota yé.» 


Jean ndang maktub inten kitókad 
dég adin rota Jésus i Ngwon Lubah 


30 Jésus ra nyakoj madg ngainbè nò 
ngéndoogt lon, na inn kindang kam 
maktubt inten al. 31 Nyakojg inten 
inn kindang kitòkad i adin nè rota 
Jésus i Christ ki Ngwon Lubah, na 
kam kadrotat ki i ndi adina tó yé, ki i 
ngahn nè kumkajir kam tòat. 


Jésus té hoi kiro ngéndoogt 
lon kisiri 

21 Go nyagt inten, Jésus tel té hoi 

kiro ngéndoogt lon ta bahbot ki 
tóa i Tibériade gog. Té hoi rodit ki 
rob kititbè: ? Simon Pierre, ki Thomas 
ki a kunina Ndinga, ki Nathanaèl in i 
dé ki bé't ki Cana kikam dòning 
Galiléet, ki ngan Zébédée, ki ngéndoo 
madg jo tò, ndin nat lo kira. * Simon 
Pierre eldi an, n'a n'aou kanj. Inginón 
elina annan, ninn tó n'a n'aouin nat sia. 
Tén, andin kam to't, na kam ndòt inón 
hòn nya mad al. 

4 Lon lo ndi tija yé, Jésus ra ta 
bahbot; na ngéndoog gerin takina 
Jésus al. “Jésus eldi an: «Ngan'g, i 
hòn kanj a? Turina annan: «Gotob 
6 Eldi an: «I lan bandbira ko kon to't, 
aingahn nèb Lan, na dum kor gog 
kita kanj ngain ki hón nò. 7 Kamla 
ngèndoo inòn in Jésus tara yé, el 
Pierre an: «l Brabé.» 

Lon Simon Pierre o dò i Brabé yé, 
la kubu lon ront, kitò roa i kari, kila 
so kam bahbot. “ Na ndeg ngéndoog 
rén kam ngwon to't, kitó i sain al ki 
dòningt, na i nderbè ass mètre bu, rá 
ndorrin bandbira ki kanj roossa. 
9 Lon té udin dòningt yé, on hor muin 
to nò, kanj to dòt, ki pain tò. !? Kam- 
la Jésus eldi an: «Oin kanj madg ki i 
hòndi nò, i rén nèh * Simon Pierre 
bai kam to't, ndoor bandbira ki 

dòningt. Kanj kibobo roossin band- 
bira, Kordi ibu ki dòmi gidaimita, na 
ké inn nè ngain titbè ka a nè, bandbira 
gang al. 12 Jésus eldi an: «I rén, i 
san nyah Ku ngéndoogt inòn, kimad 
ki kirè kamn ndijèa'n kan, in nò a? 
goto, kitò gerin i Brabé. 13 Jésus aou, 
un pain, ad'di ki kanj titbè tò. 14 Inón 
i té kikonmita in Jésus té'n hoi kiro 
ngéndoogt lon, go bai'n ku ngékwoit. 


Jésus ndijè Pierre ta nja mita 


15 Lon san nya woi yé, Jésus ndijè 
Simon Pierre an: «Simon ngwon Jona, 
i tarm toi inginón é% Tura an: «An, 
Brabé; i ger m'ndigi.» Jésus ela an: «I 
ul ngan batg lom!» 16 Jésus tel ndijéa 
ndijè kikonjo an: «Simon ngwon Jona, 
i tarm a» Pierre tura an: «An, 
Brabé, i ger m'ndigi» Jésus ela an: 
«l ngonm batg lom» !? Jésus ndi- 
jèa ndijè kikonmita an: «Simon ngwon 
Jona, i ndigm a?» Pierre ra kamkil kita 
kel ki ela kikonmita, an, ké ndign a? 
Tura an: «Brabé, i ger nyag tubè, i ger 
m'ndigi.» Jésus ela an: «I ul batg lom! 
18 Rota rota la mndi m'eli yé, lon 
in bassa yé, i dò bò'i kidói i aou lo ki 
kami ndig, na lon i tel buga a nè, a i 
sira jii, ad dé mad dò bò'i, aou séi 
lo't ki i ndig al» !" Jésus el ta inten 

da'n dò kwoi in Pierre a kwoi kad 
adin tò Lubah ko'n. Lon el ta inten 
woi yé, ela an: «I ndulo gom} 


Ta lo ngèndoo ki Jésus tara 


20 Pierre mbel kigog, o ngèndoo 
inòn in Jésus tara a ndulo godi, in tag 
mari ndinna ron kad Jésust lo sanyat, 
in ndijè Brabé ké nò a laa ji madngé- 
taagt a. " Ki koa, Pierre ndijè Jésus 
an: «Brabé, dé inran, ri a raa% 
22 Jésus tura an: «Inla m'ndig ki ndi 
mban m'ré a nè, usi rit a? Im, i 
ndulo gomb  2%Kitó inten ta inòn 
aou'n ku ngankont, ki kan ngèndoo 
inòn a woi al. Na Jésus el Pierre an, 
a woi al al, na an, inla n'ndig ki ndi 
mban n'ré anè, ussa rita? 

24 In la i ngèndoo inón in ma naj 
dò nyagt inten yé, ndang nyag inten 
tò. Ki ger najkima loa irota tò. 

Dóngoi ta 

25 Jésus ra nya madg kirang ngainbè 
tò. Inla ndangin nyag inòn kira kira 
kam maktubgt a nè, m'ga dòmt m'o 


maktubg ki a ndangin, ké dòning 
kitaagbè ka'a ass kundi al. 


21:20 Jean 13:25 


